«Ekitaldiak izateko antolatzea beharrezkoa da eta guztien artean errazago egiten da» - Malerreka - Erran.eus\n«Ekitaldiak izateko antolatzea beharrezkoa da eta guztien artean errazago egiten da»\nTtipi-Ttapa 2019-09-19 06:41\nElena Zabala Ezkurra, doneztebar gaztea.\nElena ZABALA EZKURRA Doneztebeko gaztea\nNork ez du gazte eta alai izatearekin amesten? Batzuen ametsa, bertzeen izana den seinale, halaxe adierazi du Elena Zabalak: «gazte alaia eta bestazalea naiz». Gaztetasuna eta besta eskutik doazelako eta horrenbertze gustatzen zaion «familia- eta lagun-giroan ibiltzeko aukera ematen diolako» maite du besta.\nAstegunez «lasai-lasai» dabil azken aldian doneztebar gaztea: «orain artean ikasketetan buru-belarri aritu naiz baina bukatu ditut dagoeneko». Dena dela ez du aspertzeko tarterik: «kirola egin edo lagunekin egon, beti bada zerbait». Asteburuarekin batera, berriz, lasaitasunarekin hautsi eta «egunerokoan egiten ez ditudan planak» egiten saiatzen da.\nGazte Burrunba indartzeko lanean\nLasaitasun eta plan horiekin uztartzen ditu herrigintzako kontuak. Izan ere, «duela hiruzpalau urte» Gazte Burrunba Kultur Taldea laguntzen hasi zen. Urte motelak izan zituzten gero: «jende gutxi gelditu ginen eta gazteen egoera ikusita haize freskoa behar zuela ikusi genuen». Indarberritzeko ahaleginak, ordea, ez dira hutsalak izan: «kuadrilla bakoitzeko zortzi lagunen artean hori lantzen ari gara».\n«Gaur egun 120 lagun inguru gaude Gazte Burrunban, azken aldian kopuruak goiti egin du. Hala ere, gazteak bazkide egitera animatu nahi ditut»\nBatzuentzat lan-zama izan daitekeen arren, gustura egiten duela aitortu digu: «ekitaldietan parte hartzea eta laguntzea beti gustatu izan zait». Gustuko izateak eta «gazte giroa itzaltzen ikusteak» lagundu zion elkartean sartzeko erabakia hartzen: «ekitaldiak egoteko norbaitek antolatzea ezinbertzekoa da eta denok lagunduko bagenu errazagoa izanen litzateke». Pixkanaka, gero eta gehiago dira: «maiatzean baino 35 lagun gehiago gara, 120 gutti goiti-beheiti. Hala ere, gazteak bazkide egitera animatu nahi ditut».\nHaurrentzako ekintzak «berreskuratzen»\nAntzematen zaie gogoa, ilusioa eta guztiengana ailegatzeko lanean ari dira: «garai batean Gazte Burrunbak gazte eta haurrentzako ekintzak antolatzen zituen eta azken urteetan gazteen bueltakoak ziren gehienak». Lantzen eta zabaltzen ari dira eskaintza. Abuztuan, erraterako, gaztetxoendako bizikleta-irteera egin zuten: «hamar gaztetxo bildu ziren, eta gehiago izatea espero genuen arren, ederki pasa genuen».\nAzken aldian, berriz, besta ttikiei begira ibili dira: «uztail hasieran hasi eta astetartez arratsaldeetan bildu izan gara». Sei bilera eta hamaika orduz ekitaldiak baloratzen eta lotzen ibili dira. Horretarako, «herritarren laguntza» izan dute: «ostatuek laguntza ekonomikoa eman digute eta merkatariek bingoaren saria. Errekak, berriz, otorduetarako baliabideak utzi dizkigu eta Udalaren babesa uneoro sumatu dugu». Horien guztien laguntza aitortu eta eskertzearekin batera, «bestetan lortutako dirua» ere baliatzen dutela gaineratu du.\nElkarlanean jardun dute, eta ez edonola gainera. Zabalaren ustez azken emaitza «osoa eta anitza da, haur, gazte eta helduendako ekintzak bildu baititugu». Berrikuntzak ere badakartzate: «bingo musikatua eginen dugu eta joan den urtean ez bezala, haurrek buruhandiak, puzgarriak… izanen dituzte».\nAzken momentukoak eta egunekoak\nLanak ez dituzte akitu, «bai aitzineko astea baita besta egunak ere nahiko nahasiak izaten dira». Ardurei neurria hartzeko eta «azken momentuko ukituak» emateko, ordea, hobe moldatzen da «garagardoa eskuan» duenean.\nTragoak zerbitzatu, edan eta garbitu. Ongi ikasia du lan eta lan arteko gozamena eta bereziki gustagarri zaio larunbatekoa: «bazkarian kuadrilla guztien artean giroa sortzen bada ezin hobea izaten da». Aurten gainera «bingoak eta elektrotxarangak» lagunduko dute.\nErritmoa galtzen utzi gabe, musikaren arrimuan dena ederragoa delako, erromerian ere izanen dugu Elena Zabalaren pausoak segitzeko aukerarik. Izan ere, euskal dantzetan ibilia eta dabilena da: «17 urterekin Erreka Dantza Taldean hasi nintzen eta larunbatero biltzen gara». Heldu den larunbatean ez dute entsegurik eginen, ezta erakusketarik ere: «dantzari ttikiak izanen dira». Dena dela, ezin erran plaza bazterrean geldi egonen direnik.\nUda agurtzeko modu berezia dira besta ttikiak doneztebar gaztearendako. Zer hoberik gustuko duzun ekitaldia hautatu, lagun edo familiaz inguratu eta Doneztebera bertaratzea baino? Aukerak asko dira eta guztiak mahairatu dizkigu: «ikusi edo parte hartu, entzun edo dantzatu, modu batera edo bertzera gozatu!».\n«Inauterien aitzinetik bertze zerbait ere antolatuko dugu, seguru»\nEta oraingoan ezin duenak, lasai egon dadila: «errebesten ondotik zenbait ekintza antolatzeko asmotan gabiltza». Zehaztu artean ez dute aitzineratu nahi izan… «baina inauteri aitzinetik izanen da seguru» adierazi dute. Indarrik ez zaie falta, gogotsu daude, eta argi dago: gazte eta alai ez direnak ere gazteago eta alaiago egiteko modua bilatzen dute.\nBestak Malerreka Doneztebe\nDoneztebeko besta ttikiak irailaren 20an eta 21ean ospatuko dituzte\nxabiertxo 2019 ira 18 Malerreka Doneztebe\nOrtzirale ilunabarrean botako dute txupinazoa baina aitzinetik ere besta giroa nagusituko da Bertze urte batez, egitarau oparoa prestatu du Gazte ...\nDoneztebeko besta ttikiei buruz, Elena Zabalarekin\nXorroxin irratia 2019 ira 19 Malerreka Doneztebe\nDonezteben besta ttikiak ospatuko dituzte ortziralean eta larunbatean eta gu Burrunba elkarteko Elena Zabalarekin egon gara


Herritarren parte hartze handia ostiraleko “Borondatearen kriseiluak” ekimenean | Usurbildarrak aurrera\n← Martxoaren 19an Txokoaldeko Akerra Gaztetxean kontzertua: Kezka, Aximila eta Floxbin\nIgandean 750 preso eta iheslari politiko ohik EPPKren ildoa babestu zuten Usurbilen →\nHerritarren parte hartze handia ostiraleko “Borondatearen kriseiluak” ekimenean\nPosted on 2016/03/14 | Utzi iruzkina\nPasa den ostiralean Usurbilgo Gure Esku Dagok “Borondatearen kriseiluak” ekimena burutuko zuen Udarregi Ikastola aurreko zelaian.\nTrikitilariez lagundurik Mikel Laboa plazatik kalejiran abiatu ziren herritarrak Udarregi Ikastola pareko zelaira. Bertara iritsitakoan elkarlanean kriseiluak prestatu eta suarekin argitu zituzten.\nArg.: Noaua!, @Txingurri64, @AlaitzAizpurura, @XingolaUsurbil\n2017ko herri galdeketa\n“Borondateen Kriseiluak” ekitaldiaren ondoren bestelako ekimen gehiago egongo direla adierazi dute antolatzaileek. Duela aste batzuk iragarri zuten moduan, herritarrek hitza hartuko dute datorren urtean; 2017. urtean herri galdeketa egingo baita Usurbilen.\nHitzordu handi hau prestatzeko ordea, herritarren laguntza behar dela adierazi dute, auzolanean landu nahi baitute galdeketa: “Hainbat batzorde osatu beharko dira elkarte bat sortzeko, galdera pentsatzeko, auzoz auzo, taldez talde eztabaida pizteko. Eta hori egiteko lan talde anitza beharko dugu. Ongi etorriak izango zarete”.\nMaiatza edo ekaina aldera iragarri dute hurrengo hitzordua. Bitartean ostiralero biltzen dira Usurbilgo Gure Esku Dago mugimenduko kideak: “Etorri gurekin lanera, gonbidatuak zaudete!”.\n[ARGAZKI BILDUMA] Gure Esku Dagok Euskal Herrian burutu dituen asteburuko irudiekin osatua


Gogoan monumentua – San Fermines 78 gogoan\nHome › Gogoan monumentua\n2018ko ekainaren 29an “GOGOAN” monumentua inauguratu zen, German Rodriguezen oroimenez dagoen hilarritik ez urruti. Haren oinarrian honako legenda hau irakur daiteke: “GOGOAN. 1978ko Sanferminetan pairatutako polizia erasoaren biktimen oroipenean”.\nDora Salazar eskultoreak egindako monumentua burdinazko eskultura da, bi metroko altuerakoa eta gizaki-irudi elbarritua irudikatzen du. Ehunka pertsonak eta herri kolektibok finantzatu zuten oso-osorik eta Iruñeko Udalak lagundu zuen bertan paratzen. 2019ko uztailaren 19an, Nafarroako Gobernuak “Nafarroako Memoria Historikoaren Toki” deklaratu zuen ofizialki.\nGermanen hilarriarekin batera, memoria multzo bat osatzen du eta sanfermin haietan Iruñeko biztanleriak jasandako erasoa irudikatu nahi du. Polizia espainiarrak gauzatu eta Barne ministerioan sorturiko erasoa, zeinaren erantzule politiko nagusia Rodolfo Martin Villa orduko ministroa izan baitzen. Inauguratu zenetik, monumentua zenbait erasoren xede izan da eta salatzeko bezainbeste elkarretaratzerekin erantzun da.\nMartin Villak inputatuta segitzen du urtarrila 23, 2022\nMARTIN VILLAREN AUZIPETZEA ETENIK GELDITU DA BAINA INPUTATURIK JARRAITZEN DU GIZATERIAREN AURKAKO KRIMENENGATIK abendua 24, 2021\n(Des) Memoria Demokratikoak – Galiza, Pais Valencià, Madrid azaroa 29, 2021\n(Des) Memoria Demokratikoak – Euskal Herria azaroa 29, 2021\n(Des)Memoria Demokratikoak azaroa 7, 2021


A. ALDE ZAHARRA | Bilbao International\nA. ALDE ZAHARRA\nZazpi mendez bere eremua zabaltzen eta eraikinak berritzen joan arren, Hiribilduaren fundazio-guneak hasierako hiri-egitura mantentzen du. Ospe zein gainbehera aldiak bizi izan ditu, hiriaren goieneko une ekonomiko eta sozialekin edo XIX. mendeko hiri eta ingurugiro hondatzeekin batera.\n1983ko uholdeen ostean, birgaitze prozesu miresgarriak alderdi urbanistikoak, sozialak eta komertzialak berreskuratzea ahalbidetu zuen, eta erakargarritasun berria sortu.\nBertako plazetatik eta kaleetatik ibiliz gero, posible da Erdi Aroko partzelatze primitiboak edo XX. mendeko lehen erdiko etxebizitzak aurkitzea, tenplu gotiko eta hiribilduko etxeak edo hirian eraikitako lehen bulego-etxe orratza. Horiez gain, ez daitezke ahaztu jauregi eta eliza barrokoak, jesuiten komentuak, interbentzio neoklasikoak, arkitektura eklektikoaren lehen urratsak – gero Zabalgunean sakonago garatua -, arrazionalismoaren distirak…\nLan urbanistiko eta eraikinen erakusgai zabal, anitz eta osoa da. Bertan, argi eta garbi laburbiltzen da hiriaren sortze eta hazkuntza prozesua, hasieratik gaur egun arte.\nA01. SANTIAGO ELIZA-KATEDRALA\n2000. urtean, Bilboko elizbarrutiaren 50. urteurrenean, katedral birmoldatua zabaltzen zaio publikoari hamarkada oso bateko lan sakonen ostean. Joseba Rementeria eta Rafael Purroy arkitektoen zuzendaritzapean, 1997 arteko lehen fase bat dago estalki altuetan, kontrahormetan eta dorreko orratzean lan egiteko. Ondoren, fatxada nagusiari, Aingeruaren ateari, sarrerei, barrualdeari eta klaustroari ekiten zaie.\nLehenago, 1925-1930 urteetan, klaustroa elizaren osotasunean barneratzea lortu zuen Manuel I. Galindezek, beranduko gotikoaren estiloko espazio horretan dekoraziorako elementu berriak sartuz, lauki itxurako oinplanoa eta iparretik elizara atxikitako patio zentrala.\nXIX. mende amaieran, neomediebalismoaren (neogotikoa) irizpideei jarraiki, gaur egungo fatxada eta dorrea eraiki ziren, Severino Achucarroren proiektuarekin ados.\nPresbiteriopean, aurreko eliza baten arrastoak kontserbatzen dira. XIV. mendean, itsas gizon eta merkatarien burgesia berriak tenplu berri bat eraikitzea sustatu zuen eliza horren gainean. XV. menderako hiru nabe eta sei pilareko tenplua zen, Somera, Artekale eta Dendarikale kaleen muturrean.\nProiektu gotikoa – autore ezezagunekoa, baina frantsesa seguru asko – XIII. mendean zehar exekutatzen da, eta XIV. mende hasieran osatzen da, klaustro eta sakristiarekin.\nXVI. mende bukaeran, hegoaldera atxikitako eliz ataria gehitzen da. Hiri espazio berezi horrek, hiruki formako oinplanoa duena, tenplu barruko esparrua luzatzen du, eta plaza txikia eta hegaleko sarrera estaltzen ditu. Horrez gain, kontrahorma ere bada, lursail ez oso sendoen gainean, padurak eta hareatzak, eraikitako eraikinari eutsiz.\nGurutze greziar itxurako oinplanoa dauka, gurutzadura lerrokatua eta sei tarte dituzten mailakatutako hiru nabe (erdikoa da altuena), korua, gurutzadura eta presbiterioa barne.\nGirola, trazatu desberdineko kapera poligonalekin, XIV-XV. mendeetako Europako gotikoari (normandoa) egindako erreferentzia da. Triforio estua erdiko nabetik, gurutzaduratik eta absidetik doa.\nA02. SAN ANTON ELIZA\nTenplua berriztatzen ari ziren bitartean egindako hondeaketa arkeologikoak agerian utzi du Bilboko orube estrategiko eta sinboliko honen okupazioa Hiribildua sortu baino lehenagokoa dela. Harkaitz hark ibai-babesa eskaintzen zuen eta zubi ondoan defentsa eta salgaiak kontrolatzea ahalbidetzen zuen alkazarraren kokalekua zen.\nLehen eliza – nabe bakarrekoa eta goialde poligonalekoa – Martin Sanchez de Leguizamon jaunak eta bere emazteak, Mencia andrea, eskatuta eraiki zen. 1433 ingururako erabiltzen zen, eta eraldaketa asko jasan zituen mende haren amaiera eta XVI.eko erdialde bitartean. Hortik dator eraikin berria, Bizkaian gotikoak izan zuen arrakasta aldiarekin batera, merkataritza eta hiria garatzen ari ziren garaian.\nKokaleku txikiak oinplanoa baldintzatzen du: espazio bateratua, ia karratua, alakatua Itsasadarraren ur-lasterra ekiditeko, dorrea eta kontrahormak esparru barruan integratuak eta sarrera hegaleko eliza-atarian.\nAbside zuzena dauka eta lau tarteko hiru nabe. Triforio estua erdiko nabetik doa, horren eta hegaleko nabeen arteko garaiera diferentzia handiaz baliatuz. Eraikina, bere osotasunean, gurutze-gangaz estaltzen da.\nHegaleko bultzadak arku bikoitzeko arbotante bidez doaz hegaleko hormetako kontrahormetara. Horrela, dorrearen oinarriak ere kontrahormarena egiten du.\nEstilo neogotikoa asmokoa, multzo historiko originalaren pertzepzioa aldatzen duena, XX. mende hasieran gehitzen dira sakristia berria eta parrokiako bulegoak, Enrique Epalza arkitektoaren proiektuaren ildotik.\nTenplu barruko eta kanpoko berriztatzeak bere osotasunean ikustea ahalbidetzen du, arrasto historikoak eta arkeologia-hondeaketa barne.\nA03. ENKARNAZIO ELIZA ETA KOMENTUAK\n1995ean, Elizbarrutiaren Arte Sakro Museoa inauguratzen da (Eleiz Museoa). Klaustroan dago, Surbisaren berriztatzearen ondorioz, Ramon Urmeneta eta José Garitacelaya arkitektoek zuzendua eta Bilboko Tailer Eskolak egina. Sortu eta lau mende eta erdiz okupatu zuten domingotarrak Leioako monasterio berrira joan ziren 1976an.\nAurreko berriztatzeek, XX. mendeko bigarren erdialdekoak, tenpluaren barruko banaketa aldatu zuten: hasieran, komentu-eliza bezala pentsatua izan zen, baina gaur egun, parrokia da.\nXVI. mendean Hiribildu inguruan zeuden hiru komentu garrantzitsuenetatik, kontserbatzen den bakarra da (San Agustin, San Frantzisko eta Enkarnazioa). Barroko dekoraturantz emandako pausuaren erakusle da, baita Bilbon eta Bizkaian nagusi zen gotikoaren garaian, berpizkundeko soluzio aurreratuak hartzearena ere.\nHurrengo erreportajea: B. ABANDO


Durangoko Arte eta Historia Museoa - Javier Urquijo\nDurangoko Arte eta Historia Museoa\nMari Puri Herrero\nMarcos Rico eta Edurne Naberan\nMaría Jesús Cueto\nNazioarteko XIX. Mahai-Ingurua\n2021 Ondarearen Europako Jardunaldiak\nUda Kulturaz Blai 2021\nMuseoen Nazioarteko Eguna 2021\nBBK Artearen Ibilbidea\nNazioarteko XVIII. Mahai-ingurua\nUda Kulturaz Blai 2020\nEzkurdi: artea 50 urtez\nMuseoen Nazioarteko Eguna 2019\nEuskal Herria Ameriketan\nArtea eta utopia\nAste bat artista bat\nMARTXOAK 18 - MAIATZAK 09\n«Egunero margotzen dut koadro bat, eta marrazki eta zirriborro ugari egin. Denbora guztian egongo nintzateke margotzen. Beharrizan hori daukat; bestela, ez nengoke hemen»\nZaila da hainbeste lan eta arlotan buru-belarri aritu zen pertsona baten bizitza laburbiltzea. Javier Urquijo margolaria zen ezeren gainetik, baina, noski, zure sorkuntzetatik soilik bizitzea oso konplikatua da. Ondorioz, beste hainbat gauza ere izan zen: arte eta zezenketen kritikaria, kronikari soziala, telebistako tertulia-kidea, eszenografoa, poeta, harreman publikoen arduraduna eta dekoratzailea, besteak beste. Bere egiteko guztietan, pasioa gailendu zen, laguntasunaren eta konpromisoaren zentzu irmoa, arrazoizko mugak gainditzen zituen eskuzabaltasuna. Altxa beza eskua Javierri faboreren bat zor dionak. Eta hainbatek altxatuko dute.\nLangile nekaezina, eszenografia geometrikoen prestatzailea, idazle sutsua eta kronikari jostari eta zirikatzailea ere bazen. Horren lekuko dira, nola ez, "Diarios de Lady Cotty" delakoak, Ría del Ocio aldizkarian argitaratuak, edo "A perdigón lobero" aldizkarian egin zituen elkarrizketa gordin bezain gardenak. Polemista atsegina zen, ilustratua, ironia finekoa eta, era berean, luma garratzekoa. Javierrek ez zuen inor uzten epel.\nBotak jantzita hil zen, Sol Panera maitearen Aritza galerian bere azken erakusketa inauguratu berri. "Yo no me preocupo, ¡me ocupo!" zuen lelo, eta halaxe egin zuen hil zen arte. «PA NE RA!!!», entzun zitekeen Javier aretoan sartzean. Koadro bat eskegi, hasperen sendo bat egin, zuzendu, eta hurrengora joaten zen, atsedenik gabe, guztiak nahieran jarri arte. «PA NE RA!!!», entzun zitekeen berriz.\n«Egunero margotzen dut koadro bat, eta marrazki eta zirriborro ugari egin. Denbora guztian egongo nintzateke margotzen. Beharrizan hori daukat; bestela, ez nengoke hemen». Halaxe adierazi zuen agian bere azken elkarrizketa izan zen hartan, Bilboko udal-egunkarian, 2003ko urriko alean. Javier egunkari horretako kolaboratzailea izan zen urte luzez. Esan bezala, une oro zegoen margotzen. Ahal zuenero, sukaldeko mahaian margotzen zuen, jantokian, edo egongelan. Bazituen horiek baino leku erosoagoak margotzeko, baina berak beti egon nahi zuen «Marinitaren» ondoan, bere indar eta pasio osoz maite baitzuen emakume hura.\nJavier eta Mariví, bere emaztea, konfidentea, laguna, testuzuzentzailea eta beste hainbat gauza. Binomio bereizezina osatzen zuten. Ezin zitekeen euretako bat bestea gabe ulertu. Ariketa dibertigarri bat proposatu nahiko nizueke: imajina ditzagun Bilbon, zuri-beltzeko Bilbon, beren itxura xelebrearekin, poesia errezitatuz, abestuz, bizi zutena baino mundu hobeak asmatuz. Asko izan ziren Bilbon bi pertsona horien babesa eta laguntza jaso zutenak. Ez zuten, gainera, trukean inoiz ezer eskatzen, inor ere begitan hartzen. Beraiekin harreman apur bat eduki zuen edonork baiezta dezake hori.\nHeriotza hurbiltzen ari zela ikusi zuenean, izan ere, bere ibilbidea testu batean batu nahi izan zuen. «Sintesia» da testuaren izena, ezin hobeto aukeratua, eta oso gomendagarria da, bakea sorrarazten zion eta bere sentitzen zuen adierazpidearen bila eraman zuen jakin-mina ulertzeko.\nJAVIER URQUIJO ARANA\nI. HIRU DIMENTSIOKO ESENTZIALISMOA\nBetidanik izan dut nire lanak bi dimentsioko eta hiru dimentsioko planoetan garatzeko beharrizana.\nHala, laurogeiko hamarkadaren amaieran, hiru dimentsioko pieza batzuk egin nituen, espazio-aldetik Sol LeWitt-en piezetan inspiratuta, baina alde nabarmen batekin artista kontzeptualista-minimalista horren lanekiko: Sol LeWittek espazioaren aprobetxamendu sortzailearen teoria garatu zuen, eta, horren arabera, hiru dimentsioko hagatxoz eraikitako forma paralelepipedo ez-solidoekin nahastu zuen karratua; eta, nik, bestalde, antzera uztartu nuen karratua piramidearekin eta horrek ispilu batean zuen islarekin. Hartara, sakonago jorratu ahal izan nuen espazio-efektu irreala eta, hala, gehiago garatu jokoaren aukerak.\nBaina, aurretik, hamarkada horretako lehen urteetan, hiru dimentsioko kontzeptu piktorikoak ere landu nituen (horren adibide dira hainbat Argi-kubo eta Sareak serieko beste pieza batzuk, lan hipnotikoa azken hau). Lan horietako piezak batez ere Aritza Galerian egon ziren ikusgai (Bilbo, 1980).\nLan horien ondotik, instalazio eszeniko-praktikagarri batzuk egin nituen, eta, beraz, materialki hiru dimentsiokoak, Windsor Galerian hasita (Bilbo, 1983), Argi-lerroa izenburupean. Lan horietan, gainera, nabarmentzekoa zen muntaien itxura misteriotsua eta izugarria, beti errepikaezin bihurtzen zena.\nEra berean, eta esaten ari nintzenari lotuta, orain, hirurogeiko eta hirurogeita hamarreko hamarkadetan zehar praktikatu nuen hard-edge mugimenduaren ondorioz ariketa minimalista luzea garatu ondoren, margolan jakin batzuetan hiru dimentsioak erabiltzen ditut berriz ere. Horiek garatzeko, gainera, geometriako forma oinarrizkoenez baliatzen naiz .\nEdonola ere, ezinbestekoa da jakitea nire artelanaren iturria beti dela koadroaren bi dimentsioen kontzeptu klasikoa. Behin euskarri hori menperatzean – eta aukerak ahitzean–, espazioan garatu nahi izan dut, hirugarren dimentsioaren bidez.\nHalaber, joera minimalistak eragin handia izan du nire lanean. Zehaztasun oso gutxi baliatzen ditut espazioa ezarri edo finkatzeko –batzuetan, aski dut marra bakar bat-. Orain, mugaketari / inguruari keinuak gehitzen dizkiot, itxuraz libreak –automatikoak–, espazio unibertsal / sideralera eta zinetismora hurbiltzeko bide zabalago bat irekitzen laguntzen didatenak.\n«Korronte artistiko horretan, proportzio manipulagarrien multzo bat izan ohi da espazioaren itxura». Horixe adierazi zuen Kari Thomasek minimalismoari buruz. Hala ere, Minimal Art terminoa, printzipioz, Richard Wollheim filosofoak sortu zuen 1965ean, batez ere Duchampen ready-mades delakoak deskribatzeko. Esan beharra dut, bide batez, inbidia / gorrotoa diodala artearen munduan ia dena egin zuen artista horri. Ondoren, termino hori modu zehatzagoan erabili zen oinarrizko egiturak izendatzeko (kontzeptualki hiru dimentsiokoak, nahiz eta batzuetan euskarri planoetan eginda dauden, Ad Reinhardt-en pintura purua horren lekuko), estrukturalak edo estrukturalistak.\nNew York Schooleko margolari abstraktua izan zen Reinhardt, eta 1967an zendu zen. Minimalismoaren sortzaileetako bat izan zen arren, eskultura gutxiesten zuen. Halaxe definitu zuen behin: «margolan bat behatzeko pausu batzuk atzera egitean topatzen duzun hori».\nBistakoa da, beraz, minimalismoaren eta kontzeptu eskultorikoaren artean distantzia handia dagoela. Izaera minimal horretan, batez ere espazioa hutsunearen bidez definitzeko beharrizan bat gailentzen da; eskulturan, bestalde, kontrakoa bilatzen da, espazio betea. Hau da, eta hizpide dugun korronteari jarraikiz, «garrantzitsuena ez da jartzen dena, baizik eta jartzen ez dena», abstinentzia.\nPinturan edo artelanean hirugarren dimentsioa erabiltzea aukera praktiko bat baino ez da.\nTeorialari zahar batzuen esanetan, edertasunaren ezaugarririk apenas gabe jaio zen minimal-art kontzeptua. Hala ere, denboraren poderioz mugimendu estetiko garrantzitsua bihurtu da, bizi ditugun garaiekin bat egiten duena. Haren oinarrizko sinpletasunetik, eta, azken finean, edertasunetik, inspirazioa sortu da. Ez hori bakarrik. Adierazpide berriei ere zabaldu die bidea, besteak beste kanpoko arkitekturari, interiorismoari, eszenografiari eta hirigintzari.\nEsaldi zehatz eta garbietan egituratutako mezu sotil eta errazei esker, estetika orekatuari eta herritar gehienek erraz berenganatzeko modukoari esker, obra klasikoek begirada kontserbatzailean sortzen zuten adinako edertasuna eragin dute modu hauek egungo begirada sentikorretan. Erdi-mailako klaseak inguruaren asepsia eder eta praktikotzat du «garbiketaren estetika» hori, eta funtsezko elementu gisa erabiltzen eta aldarrikatzen du bere etxeko bizimoduan, merkatu zahar dekoratibo, barroko, liriko, tradizional eta kontserbatzailera gotortuta jarraitzen duen bitartean. Snoba ausartagoa izan zen; halaxe da oraindik ere.\nMinimalismoari esker, argiaren ezaugarri magikoak ezagutu nituen: bere botereak eta bere gaitasunak. Argiak narrazioari bidea zabaltzen dio, gauzei existitzeko aukera ematen die. Bakarra ez den arren, sentsazioz kargatutako errealitatea ondoen eta azkarren dakarkigun tresna da; beste bizitza batzuen albistea, kolorea eta formak hurbiltzen dizkigu, izaki bizidunetan eta gauzetan dagoen edertasuna ikuskarazten digu. Argiaren bidez antzeman dezaket kromatismoa, bai eta haren gaitasun sortzaile izugarria ere. Argia dena da artean: sormena.\n«Argiaren artistak, orokorrean, arte zinetikoarekin lotuta egoten dira». Halaxe diost esperientziak. Joera ezberdinetako ezaugarriak nahasten ditut, emaitza konplexuagoak lortzeko, aurreratuagoak. Eta mugimendua pinturaren ezaugarri bereizgarrietako bat denez, halaxe erabiltzen dut lantzen ari naizen gaiak hala eskatzen didanean.\nDELANTE DEL TELEVISORAkrilikoa. 1988 (162 x 130 cm)\nA AMBOS LADOS DE LA MUGAAkrilikoa. 1987 (146 x 114 cm)\nII. ARGIAREN ADIERAZPENA\nBerrogeita hamarreko hamarkada:\nAriketa plastiko oso zehatz bat egiten ari nintzela, bete-betean agertu zitzaidan argia, espazio-arazo bat sortu baitzitzaidan euskarri plano batean gainean. Une horretan jabetu nintzen «agente fisiko» kontrolagarri moduan zuen garrantzia izugarriaz.\nHarrezkero, niretzat, argia ez «dago hor» zerbait gehitzearren, errutina natural bat balitz bezala. Balio altuagoa ematen diot, oinarrizkoa, artea adierazpide ikusgarria izan dadin. Sinpletasun bat, ondo pentsatuz gero. Konplexua dirudien arren, erraza eta begi-bistakoa den hori. Baina, ordura arte ez nintzen horretaz jabetu. Horixe dauka autodidakta izateak, ibiliaz ikasten dela. Taldean -ez saldoan- askoz gehiago ikasten da.\nOrdura arte argia berez hor egon zen elementu bat gehiago zen.\nBaina naturak aukera bakar bat eman zidan: eguzki-argia. Nahierara manipulatu ezin diren arau unibertsalen menpe dagoen energia. Nola ezar nezake nik nire gustuen arabera argiaren efektua? Horixe izan zen nire hurrengo galdera.\nEskasia nazionalak gailentzen ziren garai horietan, batez ere maila teknikoan, niretzat argi artifiziala etxeko bonbilla sinplera mugatzen zen, edo, asko jota, fokuen erabilerara, baina fokuok estatu-mailan lortzea oso zaila edo oso garestia zen, ia ezinezkoa.\nBestalde, euskarri tradizionalak murritzegiak ziren espazioari buruzko nire teoriak garatzeko. Euskarri handi bat behar nuen. Eta garai hartan nire buruan sartzen ziren aukeren artetik handiena erabiltzea otu zitzaidan: antzeztoki bat. Haren ezaugarriak ikusita, nik uste nuenaren eta dudanaren arabera, ikuslearentzat bi dimentsiokoa da -koadroen antzera-, eta, bertan, orokorrean, ikuslea geldi dago aurrean duen eszenari begira, ikusizko mezu guztiz planoa jasotzen duen bitartean.\nAktoreak zuzentzeko tekniketan ere, geometria eszenikoa diseinatzean, kontuan hartzen den zehaztasuna da hori: antzezlanaren izaera lau edo «planoa». Zinematografian eta telebistako ekoizpenetan ere halaxe jokatzen da. Eta hala bihurtu nintzen eszenografo.\nEszenatokira iristean, nire buruaren gainean hainbat eguzki (foku) zeudela antzeman nuen, erraz kontrolatu eta manipulatzeko moduko eguzkiak. Hainbat eguzkirekin aldi berean «jolastea» ere zilegi zen. Obsesionatuta nindukaten efektuak sor nitzakeen, itxuraz konplexuak zirenak hizkuntza sinplea izan arren. Nahieran erabili nitzakeen argiak, nahiko modu errazean, baldin eta «eguzki» artifizial horiek modu jakin batean izendatzen banituen zenitean (goiko egituran, orrazian) edo edozein posiziotan, eszenatokiaren barruan eta kanpoan, aurrean, alboetan eta abar. Hau da, argia kontrolatzen nuen. Miraria!\nDena aldatu zen. Naturak ez ninduen baldintzatzen. Neure «eguzki-sistema» propioa sor nezakeen. Hala, ikerketak egiteko, artelan esperimentalak gauzatzeko nahiz diseinuzko apaingarri sinpleak ekoizteko argia elementu oinarrizko nahiz osagarri gisa erabiltzen zuten mugimendu plastikoen gainean informatzen hasi nintzen.\nNire informazio-iturri sendoetako bat Zero taldea izan zen, eta, horrekin lotuta, beraien postulatuak, testuak eta irudiak, guretzat lortzeko oso zailak zirenak, garai horietan mugak partzialki itxita zeudelako eta atzerriko aldizkari espezializatuak oso garestiak zirelako. Lortu nuen apurra baliagarria izan zitzaidan nire lanean aurrerapen nabarmena egiteko; batez ere, adierazpenaren sinpletasunean eta sintetizazioan aurrera egiteko, bere osagaiek aldarrikatzen zuten abstrakzio puru eta zehatzera iritsi arte.\nHalaxe sortu zen Nueva Abstracción (1969) taldea. Bertan, hainbat artista euskaldun batu ginen, filosofia komun batek lotuta; funtsean, abangoardia esperimentala, garai hartan artista aurrerakoien arreta pizten zuena. Kide guztiok partekatzen genituen ideia teoriko askotarikoak batu zituen taldeak, artista bakoitzaren bilakaera pertsonala sustatuz, norbere esperientziaren eta esperientzia partekatuen bidez aberastu ahala.\nBehin Zero taldearen printzipio teoriko gehienak neureganatu, eta, beraz, argiaren zehaztapena eta haren legeen ugaritasuna ulertu nituenean, nire bideak «objektu argiduna» ikertzea izan zuen xede, objektua argi-hartzailetzat jotzeaz harago.\nHalaxe sortu zen «itzalik gabeko argiari» buruzko teoria, halaxe sortu instalazio «hipnotikoak» eszenatoki, galeria, museo eta feriatan, eta halaxe sortu «argi-lerroaren» gaineko ikerketa. Horiexek dira, hain zuzen ere, esperimentazio-ibilbide baten hiru garai, «argi beltzaren» erabilera abiapuntutzat dutenak (zeinaren arabera izpi ultramore ikusezinak hautemangarri bihurtzen baitira sustantzia fosforeszente edo fluoreszenteen gainean). Fusio-erreakzio horretan, tratatutako objektuan sortzen da argia, pigmentu fosforo-fluoreszenteak tarteko, eta ez, ordea, lanparan, konbustio «zurian» ohikoa denez. Lanparak argiaren osagai batzuk baino ez ditu bidaltzen, eta, horiek, mezu jakin batzuk bidaltzen dituzten horiekin batera, fusio osoa sortzen dute, hots, ARGIA.\nUne hartatik aurrera, sistema horrekin esperimentatzeari ekin nion buru-belarri, eta halaxe sortu nituen giro publikoak, eszenifikazioak, antzerki-aholkularitza, sintetizazio lineala (minimala), masa zehaztugabeen gurutzaketa (sareen bidez), giro iradokitzaile, birtual eta ezinezkoen instalazioa, eta abar.\nEtapa hori amaitutakoan, 60ko hamarkadan ikertu beharraren ondorioz atzean utzi nituen lanei ekin nien berriz. Nire bizitzan artearen munduko hainbat enigma pertsonal geratu zaizkit ebazteke. Horrexetan dihardut aspaldi honetan.\nIZENIK GABEAkrilikoa. Datarik gabe (116 x 81 cm)\nIZENIK GABEAkrilikoa. Datarik gabe (92 x 65 cm)\nIII. ERREALITATE BEHARTUA\nNire ibilbidearen gako fisikoak argitu ostean, aitortu behar dut egungo etapara ekarri nauen prozesua bereziki lotuta dagoela oroimenarekin. Behinola amaitu gabe geratu zen zerbait berresteko bulkada pertsonala da; zehazki, hirurogeita hamarreko hamarkadaren amaieran atzean utzi nuena berreskuratzeko premia. Une horretan, izan ere, aldaketa baten premia bizia nuen, eta, beraz, Nueva Abstracción taldean militatzeari utzi nion. Taldea hard-edge-colour-field mugimendua lantzen ari zen, hots, abstrakzio puruaren baitan sortutako korronte bat, adierazpide artistikoaren objektibizazio sakonagoa lortzeko, hirurogeiko hamarkadan sortutako gainerako prozesu liriko-inpultsiboen aldean. Asmo horiexekin sortu zen, era berean, Pop-art figuratiboa.\nAzken hori, berez, etapa «kritiko» bat jasan / gozatu ondoren neure burua aurkitzen lagundu didan lekua da. Etapa horretan, hainbat askatasun eta lizentzia eman dizkiot neure buruari, epe luzera aberasgarriak izan direnak. Orain, esperientzia horiek lan honetan batuta daude, fisikoki eta subliminalki. Lorpen handia da hori niretzat: errealitate-izpi bat, errealitatearen aurka borroka egiteko sortu zen lan batean.\nErrealitateak eta arteak bide ezberdinak dituzten arren azkenean elkarrekin topo egiten dutela esan zuen norbaitek. Esaldi aproposa iruditzen zait ziur aski inoiz amaituko ez litzatekeen eztabaida bat hasteko. Eztabaida hori niri, pertsonalki, lagungarria zait errealitate horretatik –lehen hainbeste gorroto nuen errealitate horretatik– datozen datu batzuek nire egungo lanean duten presentziari buruz gogoeta egiten hasteko.\nHorrenbestez, gaur nire lanean errealitatearen aukera pizten duten funtsezko elementuak dira antzina aukera hori ahalbidetu ez zutenak: espazioak, egiturak, grafismoa. Hirurak elkarrengandik isolatuta edo elkarren artean nahastuta ageri dira, baina sintetizatuta, iragazita, halako moldez non sintesi horrek ahalegin bat eskatzen duen haren presentzia hauteman ahal izateko.\nAriketa hori egiteko, 1967an egin nuen zirriborro bateko ideia hartu dut abiapuntutzat, Interakzioa izenekoa. Integrazioa izenburua duen lanaren serie berekoa da. 1995eko uztailetik irailera bitartean egon zen Koldo Mitxelena Kulturunean, Donostian, eta, ondoren, Eusko Jaurlaritzak eskuratu zuen, Arabako Arte Ederren Museoko Bilduman sartzeko. Lan horretatik abiatuta, errealitatetik ateratako elementuak txertatzeko «aldakuntza» nabarmena egin dut; forma errazak, nire ustez prozesua ondo jasan dutenak, ideia nagusia kaltetu gabe.\nErrealitatearekin berriz ere adiskidetzeak eman didan plazera da ateratzen dudan ondorio pertsonala, nahiz eta jorratzen ditudan eremu desberdinetan fantasia den nire indargunea.\nIZENIK GABECollage paperarekin eta akrilikoa. 1967 (100 x 81 cm)\nGUGGENHEIM IIAkrilikoa. 1997 (73 x 60 cm)\nIV. EGITURA IREKIAK\nAzkenean, nigana itzuli da sintesia. Beste behin, formen esentzialtasunak partida irabazi dit. Eta bi garai ezberdinetan bi bizitza antzeko bizi izan banitu bezala, eskuetatik alde egiten dit orain, duela urte batzuk eskuetatik alde egin zidan bezala, artelanean sartu zitzaidan errealitate hori. Orain, minimalismo puru eta gogorraren bakardadeak inbaditu nau, saltoki handiek gaur egun saltzen duten ekologismo faltsua gutxiesten / gorrotatzen duen basamortutze eder baten antzera.\nMinimalismoak sortzen duen bakardade estetikoak, isiltasunak eta irudimen irekiak, izan ere, bakardadearen estetika geroz eta gehiago maitatzera naramate, gehiago eta gehiago: horixe da, une honetan, izaki zibilaren isolamenduaren beharrizan animikoaren adibiderik / eredurik argiena. Gainazal apenas mugatu bat behatzeak, gainazal hori uniformea izan nahiz ez, ikuspegia zabaltzen du eta, hala, hautsi egiten ditu apaletatik, hormetatik, fatxadetatik, publizitate-errotuluetatik, iragarki-karteletatik, erakusleihoetatik eta seinaleetatik jazartzen ari zaizkigun egitura barrokoak, hiri-altzarien deiak.\nMinimaltasuna irudimenaren atsedena da; espirituaren baretasuna lortzeko bidea; espazio bat bidean, arimari begira, handitasunaren bila, pentsamendu unibertsalaren, askatasunaren eta irudimenaren bila... Bakardade gozoa, mozorrorik behar ez duen emakume bikaina.\nOraingo hau behin betikoa dela uste dut. Izan ere, bizitzak eragindako higaduraren ostean, gehiegi gustatzen hasia zait -orain arte ez bezala– nire lana; gainbeheraren zantzu garbia. Liluratu egiten naiz erritmo meleka eta itsaskorrez sortutako kolorea ikusita. Hainbeste begiratu ostean, kizkur kaligrafikoek gauzak iradokitzen dizkidate: batzuk magia literariotik sortuak, irudimenezko prosatik; beste batzuk begirada naturaletik eratorriak, memorian eskegitako unibertsotik.\nNago geroz eta gehiago ari naizela zabaltzen pentsamenduaren luzetara, sinetsita lerro bati itsuan lotzea -maila plastikoan, erlijiosoan, ideologikoan nahiz kirol-arlokoan- boterea definitzeko modu bat baino ez dela, normalean izorratzen amaitzen duena, batzuk (oso gutxi batzuk) irabazle irten daitezen, gainerakoak pobretu ahala.\nDefinizio orok desadostasuna edo alderaketa pizten duela esan liteke. Nahiago dut ideiak munduaren menpe jarri baino, nire egiturak / sentsazioak kolorearen amildegi hutsera irekitzea, espazioaren definiziorik sinpleenera, ni grafologikoaren kaligrafiara, nire burua munduaren aurrean biluzten lagun diezadan...\nLANZAS COLORADASAkrilikoa. 2001 (100 x 100 cm)\nEL UNIVERSO SAGRADOAkrilikoa. 1999 (146 x 146 cm)\nIllescas Galeria. Bilbo\nAsociación Artística Vizcaína Elkartearen Aretoa. Bilbo\nAceros Kultura Zentroa. Laudio (Araba).\nIkerketa eszenografikoaren gaineko lehen lanak egin zituen; diziplina hori garatzen jarraitu zuen, ekoizpen plastikoan aritu ahala.\nC.A.M. en Arte Aretoa. Iruñea\nAritza Galeria. Bilbo\nFuturo Galeria. Madril\nReyban Galeria. Amorebieta-Etxano (Bizkaia)\nC.A.P.en Erakusketa Aretoa. Donostia\n«Udazkena artean» (hiri-instalazio hipnotikoa)\nEl Corte Inglés. Bilbo\n«Sareak» (instalazio hipnotikoa)\nLoarte Galeria. Bilbo\n«Argi-kuboa» (instalazio hipnotikoa)\nBost urtez jarraian ikertu zituen «Argi beltzaren» ezaugarri adierazkorrak: bere erreakzio eta aukera eszenikoak\nYoko Lennons. Hainbat instalazio ludiko. Bilbo\n«Argi-lerroa» (instalazio hipnotikoa)\nWindsor Kulturgintza. Bilbo\n«Night Club» (instalazio hipnotikoa)\nYoko Lennons, Gaueko, Kaskagorri, Itaka, Chip, Aterki, El Muro, Iris... (muntaia hipnotikoak, maklak, hard-edge, kontzeptualismo eszenikoa, minimalismoa -Berlin-, hiri inguruko collage-a eta graffitia)\nBilbo, Algorta (Getxo), Larrabasterra (Sopela), Zalla\nMugikorrak eta hard-edge konbinatuak\nBizkaiko Aldundiko Erakusketa Aretoa (Rekalde), Bilbo. «Arte Bizkaia». «Trenkada» horma-gunearen proiekzioa, Bilboko Areatza pasealekuan egina\nKomunikazioan (hedabideetan) eta literatura-ekoizpenean esperientzia profesionalak hasi zituen,jarduera plastikoarekin jarraitu ahala.\nElkanoko Kultura Aretoa. Bilbo\n«Integrazioa» horma-irudiaren proiekzioa, Gordoniz Kalean/Rekalden egina (hiriko publizitatearen eraginari buruzko azterketa).\nKutxa-Boulevard 1 Aretoa. Donostia\n1963az geroztik ehun erakusketa kolektibo baino gehiagotan parte hartu zuen, Euskal Autonomia Erkidegoko, Espainiako Estatuko, Italiako, Irlandako, Kubako, Nikaraguako, Txileko... museo nahiz galeria instituzional eta pribatuetan.\n1965ean, «Arte Actual» sortu zuen, eta 1969an, «Nueva Abstracción». «Escuela Vasca» taldearen mugimenduan aritu zen -Emen Taldea-, 1966an.\nMUSEO ETA BILDUMA INSTITUZIONALAK\nAlhambrako Carlos V.a Museoa. Granada\nVillafamés Museoa. Castellón\nArte Garaikidearen Museoa. Florentzia\nPlasenciako Museoa. Cáceres\nManaguako Museoa. Nikaragua\nElkartasunaren Museoa. Santiago de Chile\nArabako Arte Ederren Museoa. Gasteiz\nBilbao Bizkaia Kutxa. Bilbo\nVital Kutxa. Gasteiz\nBizkaiko Foru Agiritegia. Bilbo\nBizkaiko Foru Aldundia. Bilbo\nEusko Jaurlaritza. Gasteiz\nBilboko Arte Ederren Museoa. Bilbo\nPintores vascos. Luis de Madariaga. Auñamendi\nDiccionario de Pintores vascos. M.A. Marrodán\nPintura vasca. Manuel Llano Gorostiza\nArte e ideología en el País Vasco: 1940-1980. Ana Mª Guasch. Akal.\nArte y Artistas vascos en los años 60. Xabier Sáenz de Gorbea.\nEL PASO DE LAS SOMBRAS. Akrilikoa. 2000 (60 X 122 cm)\nIZENIK GABE. Akrilikoa. 1978 (81 x 130 cm)\nTENSIONES II. Akrilikoa. 2000 (73 x 73 cm)\nRELATO ESTRUCTURADO. GRAFISMO. Akrilikoa. 1996 (81 x 65 cm)\nTestua: JUAN FEIJÓO, JAVIER URQUIJO\nArgazkiak: ARCHIVO JUAN FEIJÓO\nKomisariotza: CONCHA GIFRÉ\nSanagustinalde, 16 | 48200 Durango | Bizkaia\n94 603 00 20\nLege Oharpena | Pribatutasun-politika


liburuen bilaketa by eli agirre - issuu\nIzena: Eli Agirre *Bakarka egin behar da baina dudak zure alboko bi pertsonekin komentatu\n1. Liburuen inguruan Liburuen argitaletxek nola aukeratzen dute ze liburu publikatu? Irakurri testu hau, eta editore batek egiten duena laburtu, 50 hitzetan: Argitaletxeetan, editore batek hautatzen du liburua argitaratuk den edo ez. Gazteleraz bereizten ez den arren editor hitzaren atzean bi kargu bereizten dira, ingelesez, publisher eta editor, publisher izango da argitaratzearen erabakia hartuko duena, eta editor aldiz, publisher-i argitalpena gomendatuko diona da, idazlea eta publisher-en arteko zubi lanak egingo dituena.\n2. Liburuak bilatzen Mondragon Unibertsitatean Sartu\nwww.mondragon.edu/biblioteka eta galdera hauei erantzun: a. Bilatu zenbat dokumentu dauden Spike Lee-renak, aipatu izenburua, ze material mota den, non dagoen eta erabilgarri dagoen edo ez. Ă™ltima noche>\nMarcha del millon de hombres> bideoa> huhezi> erabilgarri Haz lo que debas>\nb. Sartu irakurlearen kontuan eta begiratu zure kontua nola dagoen. Zenbat dokumentu dituzu maileguan? Bat ere ez. Ez dut oraingoz liburu DVD edo beste materialik maileguan.\nc. Itzuli bilaketen pantailara (Spike Lee), maileguan dagoen filme bat hartu eta egin erreserba (itzultzen dutenean zuk postaz abisu bat jasotzeko).\nEgin dut eskaera.\n3. Liburuak bilatzen munduan zehar [datu-baseen azterketa] *Koadro bakoitzean 80 hitz zuk idatzi behar dituzu ISBN 1. Nork egin du datu-basea? Agencia Española del ISBN da beronen egilea. 2. Ze liburu mota bilatu daitezke? Euskaraz, katalanez, gazteleraz, galegoz, hau da, espainiar estatuan argitaratutako liburu guztiak. 3. Liburuak testu osoan daude? Ez, datuak soilik. 4. Bilaketa bat egin eta azaldu: •\nZe hitz erabili dituzun: liburuaren titulua: La Herbolera\nEmaitza zenbat dokumentukoa izan den: 3 emaitza jaso ditut\nLehenengo 10 liburuetatik zenbat datoz bat zuk bilatu nahi zenuenarekin: Guztiak, bi argitaletxe berekoak eta hirugarrena beste argitaletxe batekoa.\nAukeratu liburu bat eta erreferentzia bibliografikoa egin: Martinez de Lezea, T. (2006) La Herbolera: una joven curandera acusada de brujeria. Madril. Ediciones Maeva S.A.\n5. Bilaketa pantaila egokia da? Erraz bilatzen da? Oso erraza da nahi dituzun liburuak aurkitzea, bai liburuaren titulua idatzita, bai idazlea idatzita ere. Amazon 1. Nork egin du datu-basea? Amazon bera da sortzaile, eta hau Jeff Bezosek sortua da. 2. Ze bilatu daiteke? Denetik aurki daiteke bertan, liburuak, musika.. 3. Liburuak testu osoan daude? Liburuak erosteko daude bertan, ezin dituzu zuzenean irakurri edo deskargatu. 4. Bilaketa bat egin eta azaldu: a. Ze hitz erabili dituzun: Liburuaren izenburua: La Calle de la Juderia\nb. Emaitza, zenbat dokumentukoa izan den: Guztira 39 emaitza lortu ditut c. Lehenengo 10 liburuetatik zenbat datoz bat zuk bilatu nahi zenuenarekin: aurreneko hiru. d. Zer esan nahi duen â€œCustomers reviewâ€?: erosleen iritzia da, liburuen gaineko kritika moduko bat. e. Bigarren eskuko liburuak nola identifikatzen diren: Aukera egin dezakezu, erabilitako liburuak edo berriak. 5. Aukeratu liburu bat eta erreferentzia bibliografikoa egin: Martinez de Lezea, T. (2005). La Calle de la Juderia. Donostia. Ttarttalo. 6. Bilaketa pantaila egokia da? Erraz bilatzen da? Nahiko erraza da erabiltzeko, baina ez da liburuei buruz informazioa jasotzeko lekurik egokiena, erosketak egitek odago prestatuta. Google Books 1. Nork egin du datu-basea? Googleko langile kopuru murritz bat hasi zen proiektuan. 2. Ze liburu mota bilatu daitezke? Mundu guztian zehar bildutako liburuak daude. 3. Liburuak testu osoan daude? Bai, PDF formatuan deskargatzeko moduan daude. 4. Bilaketa bat egin eta azaldu: a. Ze hitz erabili dituzun: Liburuaren izenburua: Las Torres de Sancho b. Emaitza zenbat dokumentukoa izan den: 3.020 emaitza jaso ditut c. Lehenengo 10 liburuetatik zenbat datoz bat zuk bilatu nahi zenuenarekin: bakarra d. Erabiltzaileen\nizenburuan klikatuta hainbat informazio agertzen da, tartean iritzia, reseĂąa delakoa. Liburu honen kasuak ez dago iritzirik. 5. Aukeratu liburu bat eta erreferentzia bibliografikoa egin: Martinez de Lezea, T. (2005). Las Torres de Sancho. Madril. Ediciones Maeva S.A. 6. Bilaketa pantaila egokia da? Erraz bilatzen da? Bilaketa egitea oso\nerraza da liburuaren titulua nahiz egilearen izena ipiniz.\nBilgunea 1. Nork egin du datu-basea? Euskadiko Liburutegien Sistema Nazionala, arduratzen da web orriaz, Eusko Jaurlaritzaren pean. 2. Ze\nliburutegietako liburuak. 3. Liburuak testu osoan daude? Ez, liburuaren datu orokorrak datoz bertan. 4. Bilaketa bat egin eta azaldu: a. Ze hitz erabili dituzun: Aingeru Epaltza b. Emaitza zenbat dokumentukoa izan den: 59 emaitza guztira c. Lehenengo 10 liburuetatik zenbat datoz bat zuk bilatu nahi zenuenarekin: inor ez 5. Aukeratu liburu bat eta erreferentzia bibliografikoa egin: Epaltza, A. (2005). Mailuaren odola. Donostia. Elkar 6. Bilaketa pantaila egokia da? Erraz bilatzen da? Bai, erraza eta sinplea da erabiltzeko.\nGaldera orokorrak 1. Gaztelaniaz idatzitako liburuen bila bazabiltza, non bilatuko duzu?. ISBN datu baseak eskainiko dit horretarako aukera egokiena. Espainiar estatuan argitaratutako liburuak daudenez, lekurik egokiena dela iruditzen zait. 2. Eta liburuaren erreferentzia lortu eta gero, liburua bera esku artean edukitzeko zer egingo zenuke? GoogleBooks-en doan lortzeko aukera dudanez, aurrena bertara joko nuke, horrek huts eginez gero, liburutegietan begiratu, eta azken aukera bezala, liburu dendaren batean edo Amazonen bidez erosiko nuke. 3. Eta irakurleen iritziak kontuan hartu nahi badituzu, non bilatuko duzu?\nBai Amazon, eta bai GoogleBooks-ek iritzia ikusteko aukera eskaintzen didatenez, bi horietara joko nuke. 4. Eta testu osoan berehala pantailan irakurri nahi badituzu non bilatuko duzu? GoogleBooks-en, bertan baitut liburuak PDF formatuan deskargatzeko aukera, liburua bertan aurki badezaket behintzat.\nHainbat datu basetan bilaketak eginez burutu dugu ariketa hau.


Manu chao, Bilbotar klandestinoa – Sarean\nBy Jabi Zabala | 2003/03/16\nGlobalizazioaren aurkako ikonoa gurean izan da egunotan, Jai Alai Katumbi Express goitizenarekin kontzertu klandestinoak eskaintzen. Virgin multinazionalarekin harremanak apurtu ostean, Radio Bembarekin eta Fermin Muguruzarekin burutu du bira txiki hau. Makrojaialdietatik urrun, areto txikiagoetan ibili dira, lagunarteko festa giroan. Bilboko eta Ondarroako Kafe Antzokietan izan da, fan berezi batek lagunduta: sortzez bilbotarra den bere ama. Aretoen kopuru mugatua dela eta, promoziorik ez zuten nahi, beharrik ere ez. Halabaina, Euskal Herrian emandako azken kontzertuaren biharamunean, Ondarroan, Manurekin solasteko aukera izan genuen, gurean eskaini duen elkarrizketa bakarrean.\nTestua eta argazkiak: Jabi Zabala\nNola sortu zen Jai Alai Katumbi Express?\nFermin aspalditik ezagutzen dut eta beti izan dugu zerbait elkarrekin egiteko asmoa, baina bakoitza bere planekin, kolaborazio mailan geratu izan dira beti, Negu Gorriak-ekin eta. Orain sekulako aukera zegoen, Ferminen taldekide bat haurdun egonik ezin zuelako bere bandarekin atera. Gu ere zerbait berria hastekotan gaude eta aukera ikusi genuen: orain edo sekula ez, honelako aukera bat ez baita berriz egongo.\nNolakoa da bira zuekin?\nLehenengo lana, gero parranda. Eguneko inportanteena kontzertua da, baina lanean disfrutatuz. Urtero jostailua apurtzen dugu, taldea desegin, ohiturari aurre egiteko. Lokal txikietako bira egiten dugu, prestaketa moduan, behin errodaia egin eta gero jaialdi handietan jotzea txikikeria baita. Egunotan ikaragarrizko parrandak egin eta itzel pasatu dugu.\nGaliziatik zatozte, nola aurkitu duzue hura?\nNegargarria. Urtarrila hasieran ere joan nintzen Galiziara, egoera ikusteko. Arrantzale herrietako jendeak argi du Kanarietara joan beharko duela baina ez da hain simplea. Askok alde egingo dute baina Argentinako bi milioi galiziar daude itzultzeko gogoz. Beste aukera protesta egitea da. Marea beltzak jende askoren kontzientzia piztu du, tabernetan eta ikusi dut PP bozkatzen duten asko ikututa daudela. Jendea amorratuta dago baina dirulaguntzen bidez isildu nahi dituzte eta asko isiltzen ari dira, kofradiak, arrantzaleak…\nEGUNKARIAren itxierak ere berton harrapatu zaitu. Zer iruditzen zaizu?\nFase aluzinagarri batean sartu garela. Batzuetan iruditzen zait fikziozko film bat ikusten ari naizela. Nahi dutena egiten dute eta, gainera, irailaren 11z geroztik denak dira islamista, terrorista… Horrela jarri digute, gurekin edo gure kontra. Bartzelonan ere, okupak ETAkoak ei dira. Prentsa guztiz itsututa dago. Esaterako, katalunian zortzi musulman atxilotu dituzte, Bin Ladenen taldekoak zirela esanez. Denok ikusten genuen pringao batzuk zirela, baina albistegietan ari dira esaten “arriskua ez dago kanpoan, etxean bertan baizik”. Frantzian ere, EGUNKARIA ixtearen aluzine bera da, sorpresaz sorpresa goaz. Duela urtebete esan izan balidate Chirac-en alternatiba Le Pen izango zela ez nuen sinistuko.\nZer egin dezakete musikariek honen aurrean?\nEz dakit, bozgorailua eskuan dugunok bada, hitz egin. Baina gero manipulatzen zaituzte. Kriston ekonomistak izan beharko genuke, azken finean diruaren banaketa baita kontua eta ez naiz mundua aldatzeko gai sentitzen. Iraultza txikietan sinisten dut, ordea. Gazte askok aholkua eskatzen didate eta nik auzo mailan zeozer egiteko esaten diet. Mundu mailan, otsailaren 15eko gerraren aurkako manifestazioak sekulako subidoia eman zidan, baina ez dut uste gerra ekiditea lortuko duenik. Auzo mailan, ordea, emaitzak gehiago ikusten dira.\nAma bilbotarra duzu sortzez.\nBai, Artxandakoa, baina gerra zela eta, hiru urterekin alde egindakoa. Aitonak telefono konpainian lan egiten zuen eta gerran, hiriak faxisten esku jausi ahala, telefono zentralak saboteatzea zen bere zeregina. Bilbo jausi zenean alde egin behar izan zuen familiak. Aitonak hemendik ihes egin eta errepublikaren aldean jarraitu zuen harik eta Valentzia jausi arte. Kondairak dio azkenengo barkuan atera zela. Orduan Aljeriara joan zen eta han kontzentrazio esparru batean eduki zuten denbora batez. Gerra ostean familia bertan batu zen eta ama, esaterako, Aljerian hazi zen.\nSustraien bila etorri zen, baina, duela gutxi.\nBai, duela lau-bost urte ama Bilbora itzuli zen. Ez zen ongi oroitzen, baina azkenean Artxandako etxea aurkitu zuten. Bizilagun berriak zeuden bertan, baina auzokoek gure familia akorduan zuten: “Bai, Ortegatarrak, noski. Zatozte, zerbait daukagu zuena, berton utzi zenutena”. Aiton-amonen baxera, mantelak eta horrelakoak zituzten oraindik gordeta, haiek ezin izan baitzuten dena eraman. Aitonak, bizirik zela, ez zuen sekula bueltatu nahi izan. Hil ondoren bere errautsak ekarri eta Gorbeiako tontorrean haizatu genituen.\nZu, berriz, Parisen sortu zinen.\nTxikitatik oroitzen naiz nola gure etxean bazkariak eta festak egiten ziren. Jende asko etortzen zen, argentinar exiliatuak eta. Aita galiziarra da, kazetaria. Pianoa jotzen zuen baina, eskuetako artrosia zela eta, jotzeari utzi zion. Artrosia bazuen ez dut inoiz ulertu nola utz zezakeen pianoa idazmakinari ekiteko.\nMusikarena hortik datorkizu?\nTira, aita pianoa ikas genezan saiatu zen, solfeoarekin eta, baina guk futbola nahiago genuen. Oraindik ideia handirik ez dut, baina oinarrizko ezagutza baliagarria suertatu zait.\nSorkuntzan autoprodukzioaren aldekoa ei zara.\nBai, grabaketa estudioak amaitu dira niretzat. Egun, teknologiari esker dirutza ederra aurreztu dezakezu. Etortzen zaizkidan gazteei eta, dirua grabaketa estudioan xahutu barik ordenagailua erostea gomendatzen diet. Gaurko banda batean baxu jole edo bateria jole ona edukitzea bezainbat garrantzitsua da manitas bat egotea. Estudioetan ordutegiak daude, baina duendea etortzen zaizu berak nahi duenean, ez estudioan baizik eta etxean zaudela. Ordenagailuarekin momentuan graba dezakezu eta biharamunean entzunda ez bazaizu gustatzen, dudarik gabe ezabatu. Ezabatzen jakitea oso garrantzitsua da.\nOrduan nolakoa da zure sorkuntza prozesua?\nEsan bezala, nik estudioa gainean daramat, motxilan. Ideia bat etorri orduko makina piztu eta berehala grabatzeari ekin. Gauza bat grabatzen hasi eta, gauaren amaieran, guztiz bestelako gauzak grabatzen amaituz gero, sesio ona izan dela esan dezakezu. Clandestino-tik hona horrela egiten dut.\nAurten musika multinazionalen azkena izango dela diote. Esaterako, Sony erraldoiaren musika arloa kaltetzen ari da Sony bera, askoz gehiago irabazten baitu MP3ak entzuteko aparailuak saltzen. Hori da kapitalismo basatiak dakartzan makrofusioen arazoa. Multinazionalak jada hibrido erraldoiak dira eta ez dute funtzionatuko kolapsatuko dira. Ez bakarrik musika saltzen dutenak, beste asko ere bai.\nPirateriak musikari kalte egiten dio?\nMusikaren arloan pirateriaren inguruko debate faltsua dago. Diskagintza hondatzen ari dela diotenean nik barre egiten dut: etekinak urratzen ari zaizkie erraldoiei, ez musika hondatzen. Gero, SGAEn eta Madrilen denak “pirateoaren kontra”, bilerak egiten… Baina pirateria hemen dago eta ezin izango dute gelditu.\nZer egin behar dute disketxeek?\nPirateoaren kontrako soluzioak oso errazak dira, aplika ditzatela. Diskoen salneurria %40 jaitsiz gero, pirateoarekin konpetitiboak izango lirateke, gehiago salduko lukete.\nTop-mantaren aldekoa zara?\nDebate guztietan pirateriaren defendatzailetzat akusatzen naute. Ez da horrela, nik etxeko pirateria defendatzen dut, baita auzoko pirateria ere: okinari ogia erosten diogun bezala, auzoan gazte bat baldin badago bildumak osatzen dituena, bada, harengana joatea eta zer daukazu gaur? galdetzea. Patrikan 20 euro dituen gazte bat, CD bat eskuratu nahi badu, oso tontoa izan behar du diskoa erosteko, saretik jaitsi beharrean. Ordea, pirateriaren %70 mafiosoa da eta hori da niri gustatzen ez zaidana. Oso polita da senegaldar bati hondartzan CD bat erostea, baina tipo hori mafia baten esklabu da, berak ez du dirua eramaten. Erostean mafia hori laguntzen ari zarela jakitun egon behar duzu. Saltzailea esplotatua dago, Almerian tomatea biltzen dagoena bezala.\nZelan geldi daiteke hori?\nEz dut ulertzen zergatik ez duten gelditzen, hainbeste diote SGAEkoek pirateria gelditu behar dela eta, ez al dakite non dauden fabrikak? Mesedez! Pixkat bilatuz gero kobazulo horiek bi minututan topa ditzakete eta. Zergatik ez dute egiten? Ez dakit. Hainbeste kexatzen dira pirateriaz… Bada euren legeak dira: eskaintza eta eskaria. Jendeak merkeena erosten du. Nik diodanez, la pepsicola que se muerde la cola.\nUK aldizkarian argitaratua.\n← Argiak eta itzal beltz luzea Eusko Jaurlaritzaren jardueran Honi buruz →\n4 thoughts on “Manu chao, Bilbotar klandestinoa”\nKaixo:……………………………………………………………………………………………………………………………………………………………………………………………………………………………………………………………………………………….oso ona da!!!\nniri pirateoa ez zait gustatzen\nnik guztiz aldekoa naz, beintzat dirutza hau eskatzen duten bitartez….\naup pirateria mutikotes!!!!!!!


Getxoko ikasleek harreman fisiko eta digitalen inguruan hausnartu dute | El Correo\nZurekinGetxoko ikasleek harreman fisiko eta digitalen inguruan hausnartu dute\nGetxoko ikasleek harreman fisiko eta digitalen inguruan hausnartu dute\nHaur bat, ordenagailuaren aurrean. / Fotolia\n480 ikaslek sexu harreman osasungarriak garatzearen inguruan hausnartzeko aukera izan dute Sentiktuz programari esker\nEL CORREO Jueves, 14 febrero 2019, 21:57\nGetxoko hamaika ikastetxetako Lehen Hezkuntzako 5. mailako 480 ikaslek harreman fisiko eta digitalen, emozioak kudeatzearen eta afektibitate eta sexu harreman osasungarriak garatzearen inguruan hausnartzeko aukera izan zuten 2018ko azken hiruhilekoan, Getxoko Udalak antolatzen duen adikzioak prebenitzeko egitarauaren barruan.\nEkimenean hurrengo zentruek hartu zuten parte: Divino Pastor, Zubileta, Zabala, Azkorri, Trinitarias, Larrañazubi, San Inazio, Andra Mari, Europa, eta San Nikolas eta Gobela ikastolak. Horietako 20 gelatako 10 eta 11 urteko 253 mutilek eta 227 neskak, bi orduz, aipatutako gaiak landu zituzten, teknologia berriek ikasleengan duten eragina aztertzearekin batera. «Gai horiek lantzeko beharra antzeman zen aurretik egindako beste jarduera batzuetan. Nerabezaroaren aurreko urteetan nortasunaren garapenaren zati garrantzitsu bat ematen da, sexualitatea eta alderdi emozionalak barne, eta horregatik berebiziko garrantzia hartzen du taldeak, familiak, irakasleak eta testuinguruak. Programa hauek antolatzearekin batera, oso garrantzitsua da familiek, irakasleek eta ikastetxeek ere horrelako ekimenetan parte hartzea», nabarmendu du Elena Coriak, Gizarte Zerbitzuetako zinegotziak.\nBideo-jokoak eta sare sozialak\nSentiktuz programaren helburu nagusiak izan dira sakeleko telefonoak, sare sozialak eta bideo-jokoen erabilerak eragin ditzakeen jokaera arriskutsuak ezagutzea, horien erabilera osasungarria eta kontzienteagoa bultzatzea, eta berdinen arteko harreman osasuntsuak sustatzea. Aldi berean, menpekotasun teknologikoen prebentzioa landu, maskulinitate hegemonikoaren inguruko hausnarketa kritikoa bultzatu, emozioak kudeatu, eta errealitate desberdineko pertsonengan kohesioa ere bultzatu dute saioetan dinamizatzaileek.\nSaioak dinamikoak eta jolasen bitartekoak izan dira eta bideo-jokoei lotutako ondorioen artean hurrengoak agertu dira: eduki bortitza, sexuala eta sexista duten bideo-jokoekin jolasten dute parte hartzaile askok; joko batzuetan ez dute indarkeriarik ikusten, batzuek gehiegizko denbora igarotzen dute bideo-jokoetan jolasten eta hainbat ikaslek ondorioztatu zuten bideo-jokoetan ikusten eta agertzen diren gauzek badutela efektua beraien izaeran.\nSare sozialei dagokienez, haurrek uste dute profil bat modu pribatuan izatea segurua dela sarean ibiltzeko, eta horregatik segurtasun eta pribatutasun neurriak azpimarratzeko beharra izan zen saioetan. Bestalde, sexualitatearen eta pornografiaren gaia askotan atera zen, Internet, sare sozial eta bideo-kontzeptuei lotuta, eta besteak beste, eduki sexista eta estereotipatuei buruzko hausnarketa egin zuten ikasleek, emozioak agertzeko arazoak aitortu zituzten, batzuetan beren burua mina egiten dutela gehituz, eta kasu batzuetan familiak ipinitako mugak beharrezkoak direla ulertzen dute.\nGenetika izango da hizpide datorren asteazkenean, Bidebarrietako liburutegian Xabier Txakartegi geugan dago


Espainiako pneumologoek eta albaitariek oso zaila ikusten dute hegazti gripeak giza hibridoan sartzea | Consumer\nEspainiako pneumologoek eta albaitariek oso zaila ikusten dute hegazti gripeak giza hibridoan sartzea\nGaixotasunaren 15 azpimotetatik, bi (H5N1 eta H7N7) bakarrik irits daitezke pertsonengana\nEspainiako pneumologoek eta albaitariek urrunetik ikusten dute oilasko-gripea gizakien artean zabaltzeko arriskua. Munduko Osasun Erakundeak (OME) gizakien hibrido bat eragiten duen birusaren mutazio bati buruz eman dituen alarmen aurrean, Espainiako adituek “zero” eta “ia ezinezkoa” arteko arriskua dagoela uste dute, eta herrialde horiek Asiako pneumoniaren aurkako borroka atzeratu zuten akats eta ezkutatzeak ez egiteko ahaleginean kokatzen dute katastrofismo ofiziala.\nHegazti-gripearen 15 azpimotetatik, denak oso oldarkorrak eta hegaztien eta txerrien %100eko hilkortasunarekin, bi (H5N1 eta H7N7) bakarrik irits daitezke gizakiengana. “Egia da bi andui horiek gaitasun transgeniko ona dutela, baina horien artean eta bakarrik etxeko hegaztietan eta txerrietan”, dio Luis Molinos Martín doktoreak, Asturiasko Ospitale Orokorreko Pneumologia Zerbitzukoak (Oviedo) eta Espainiako Pneumologia eta Kirurgia Elkarteko Tuberkulosiari eta Arnas Gaixotasunei buruzko Etengabeko Prestakuntza Ikastaroen arduradunak.\nAditu horrek arrisku bakarra du: oilasko-gripearen eta Asiako pneumoniaren arteko konbinazioa. Asiako hego-ekialdean ere hasi ziren kimuak. “Bi birusak elkartzen badira, hondamendia izan daiteke, benetako bonba. Ez dugu bietarako defentsarik” dio pneumologoak. Hori gertatzeko aukerarik badago? “Erraz gertatzen ez diren inguruabarrak eman behar dira, giza genoma sartu beharko litzaieke hegazkin-birus horiei, oso urruti gainera”, dio Molinos Martínek, eta iragarri du “txertoa hilabete gutxi barru egongo dela, giza osasunerako arriskuen aurreikuspen okerrenean baino askoz lehenago”. Adituaren ustez, agerraldiaren gakoa hauxe da: “ez da frogatu gizakitik gizakirako infekzioa dagoenik. Gaixoa tosa, estornude eta abar izatea. ez du kutsatzen. Horregatik ez du gehiegi kezkatu behar, gauzak ondo egiten badira”.\nOilaskoaren gripea arnastuz baino ez da iristen gizakiarenganaino, batez ere oilaskoek kaka egiten dutenean, haien gorozkiak aerosol moduko bat bihurtzen baitira. “Ez oilaskoa jateagatik, ez ezerengatik. Txita biziekin lan egiten duenari bakarrik eragingo dio”, dio pneumologoak. Iritzi hori beste aditu batzuek berresten dute, hala nola Kataluniako Hegaztien Osasun Zentroko zuzendariak, Ramón Portak, gogora ekartzen duenez, “haragia kontsumitzeagatik kutsatzea ezinezkoa da”, eta, kaltetutako eremutik datozen hegazti bizien trafikorik ez dagoenez, “gaixotasuna Espainiara iristeko arriskua zero da”. Ildefonso Hernández Espainiako Epidemiologia Elkarteko lehendakariak ere baztertu egin du “berehalako edozein arrisku, behar bezalako aurreneurriarekin”.\nEspainiako albaitariek eta medikuek diotenez, epizootiaren aurkako neurri bideragarri bakarra, oraingoz, “sakrifizioa eta isolamendua” da, eta “abeltegiak pilatzea” eta “Asiako herrialdeetako osasun-baldintza txarrak” dira nekazaritza-krisi horren giltzarri, “ia ezinezkoa Europar Batasunean”.


BILBOKO UDALAK “UDAKO LIBURUTEGIAK” PROGRAMA JARRIKO DU MARTXAN OSTIRAL HONETAN TXURDINAGAKO ETA ERREKALDEKO IGERILEKUETAN – Bilbao Kultura\nHome » Berriak » Bilbao Kultura @eu » BILBOKO UDALAK “UDAKO LIBURUTEGIAK” PROGRAMA JARRIKO DU MARTXAN OSTIRAL HONETAN TXURDINAGAKO ETA ERREKALDEKO IGERILEKUETAN\nBILBOKO UDALAK “UDAKO LIBURUTEGIAK” PROGRAMA JARRIKO DU MARTXAN OSTIRAL HONETAN TXURDINAGAKO ETA ERREKALDEKO IGERILEKUETAN\nAbuztuaren 15era arte luzatuko den jarduerak prentsa, liburuak eta aldizkariak jarriko ditu jende guztiaren esku, eta irakurketa sustatzeko tailerrak antolatuko dira umeentzat.\nBilboko Udalak, Udako Liburutegiak Programaren beste edizio bat jarriko du martxan datorren ostiralean, UZTAILAREN 15ean, Txurdinagako eta Errekaldeko igerilekuetan. Ekimen horren bitartez, Bilboko Udal Liburutegi Sareak liburuak eta aldizkariak jarriko ditu guztien esku, eta umeei zuzendutako irakurketa sustatzeko jarduerak gauzatuko ditu.\nKultura Sailaren ekimen horren helburu nagusia, herritarrek liburuekin eta irakurketarekin bat egiteko dituzten aukerak zabaltzea da. Horrela, ohiko zerbitzuez gain (kontsulta, liburuen mailegua, CD-ak, DVD-ak, hemeroteka, internet, etab.), Bilboko Udal Liburutegiak kalera irtengo dira udan, Bilbao Kirolaken esku dauden Errekaldeko eta Txurdinagako kiroldegietan eguzkia hartzeko lekuetan eta igerilekuetan dauden erabiltzaile guztiengana irakurketa hurbiltzeko, goizeko 11:30etik arratsaldeko 19:30era bitartean.\nPrograma horren bitartez irakurketa zerbitzua eskainiko da, eta horretarako liburuak –eleberriak, haur eta gazte literatura, auto-laguntzako liburuak…–, eguneroko prentsa eta aldizkariak jarriko dira guztien esku.\nHorrez gain, igerilekuetatik liburuen mailegu zerbitzua ere erabili ahal izango da. Horrela, irakurleek etxera eraman ahal izango dituzte interesatzen zaizkien liburuak, ezarriko den epearen barruan aisia gunean bertan itzultzeko baldintzarekin, Euskadiko Irakurketa Publiko Sareko edozein liburutegiko karneta eskainiz. Karnet hori ez duten pertsonek bertan jaso ahal izango dute eskari orria, Bilboko Udal Liburutegi Sareko edozein liburutegitan entregatzeko, bete eta gero. Ohikoa denez, jarduera horien barruan irakurketa sustatzeko tailerrak ere gauzatuko dira, umeei zuzenduta.\nPrograma: Udako liburutegiak\nKokagunea: Bilbao Kirolaken esku dauden Txurdinagako eta Errekaldeko kiroldegiak\nEgunak: Uztailaren 15etik abuztuaren 15era\nOrdutegia: 11:30etik 19:30era\n← ZABALIK DAGO JADA BILBOKO UDALAK IRAILEAN, “UNA RÍA CON DUENDE” JAIALDIAREN BARRUAN, ESKAINIKO DITUEN GITARRA, TXALO ETA KONPAS, DANTZA ETA KANTE FLAMENKO TAILERRETAN PARTE HARTZEKO IZEN EMATE EPEA\nZINEBIK AURRERA JARRAITZEN DU EUSKAL ZINEGILEEI EMATEN DIEN LAGUNTZAREKIN, EUSKALDUNA ONTZIOLAREN GATAZKAN EMAKUMEEK AURRERA ERAMAN ZUTEN BORROKARI BURUZKO DOKUMENTALAREN EKOIZPENAREKIN →


Euskariana - Euskarianari buruz\nZer da EUSKARIANA?expand_less\nEuskariana euskal kulturari buruzko edukiak eskuratzeko atari digitala da. Eusko Jaurlaritzaren, Arabako, Bizkaiko eta Gipuzkoako Foru Aldundien, Euskal Autonomia Erkidegoko Udalen, unibertsitateen eta euskal kultura ondarearen baliabide digitalizatuak kudeatzen dituzten erakunde pribatuen arteko lankidetza estuan eraikitako proiektua da; jatorrian, euskarria liburuak, aldizkariak, kartelak, argazkiak, diskoak edo bestelako materiala bada ere.\nHaren interes eremua euskal egileek sortutako lanak, Euskadin argitaratu den guztia eta munduko beste edozein tokitan euskal gaiei buruz sortu den guztia da. Era berean, euskaraz sortutako edo euskarara itzulitako edukietan arreta berezia jartzen du.\nNondik dator izena?expand_less\nAntoine d´Abbadie eta Agosti Xaho izan ziren euskarienne terminoa erabili zuten lehenak, 1836an. Arturo Campión, euskal politikariak, idazleak eta hizkuntzalariak Euskariana terminoa erabili zuen, euskal gaiei buruz idatzi zituen eta egunkari zein aldizkarietan barreiatuta argitaratu ziren hainbat idazki batzeko. Euskarianaren lehen seriea 1896an inprimatu zen, hamabigarrena eta azkena 1936an.\nZeintzuk dira gure helburuak?expand_less\nEuskarianak ate digitala izan nahi du, Interneten dagoen euskal kultura ondareari lotutako edozein eduki bilatu ahal izateko. Horretarako, ahalik eta baliabide digital gehien bildu nahi ditu, betiere, euskal kulturarekin nolabaiteko lotura dutenak, eta, bereziki, bibliografikoak, erregistroak sistematizatuz eta homogeneizatuz, materialen jatorria identifikatuz eta sortzaileen eskubideak nahitaez errespetatuz. Gainera, kalitatezko zerbitzu publikoa eskaini nahi die erabiltzaile guztiei, bai informazioa bilatzen duten edo irakurketa arina nahi duten orotariko pertsonei, bai ezagutza berriak sortzea xede duten ikertzaile espezializatuei.\nNolako materialak ditugu?expand_less\nEuskariana Euskadiko Irakurketa Publikoko Sarearen eta erakunde laguntzaileen erregistroak integratzen dituen euskal erreferentzien katalogoa da. Aldi berean, bai esteken bidez, bai biltegiaren bidez, mota guztietako material inprimatuen eta ikus-entzunezkoen erreprodukzio digitaletarako sarbidea eskaintzen du; hala nola, liburuak, dokumentuak, egunkariak, aldizkariak, mapak, grabatuak eta arte-lanak, argazkiak, kartelak, diskoak, filmak eta bestelako informazio euskarriak.\nNondik datoz Euskarianako erregistroak?expand_less\nArestian adierazi den bezala, Euskariana ondare funtsak kudeatzen dituzten erakunde publiko eta pribatuen arteko lankidetza estu zein beharrezkoarekin garatu den proiektua da.Zentzu horretan, iturri garrantzitsuenak hauek dira:\nZein estandar erabiltzen ditu Euskarianak?expand_less\nEuskarianak horrelako proiektuetan aplikagarriak diren estandar motak erabiltzen ditu (MARC, DC, METS, PREMIS, ALTO, etab.). Hori dela eta, baliabide digitalen deskribapena modu normalizatuan egin daiteke, nazioartean onartutako metadatuen bidez.\nEuskarianaren normalizazio maila altuari esker, Europeana, Europako Liburutegi Digitala bezalako nazioarteko liburutegi digitaletan parte hartu dezake. Horrez gain, Hispana, Gallica, Nafarroako Liburutegi Digitala edo Bilketa, Euskal funtsen ataria bezalako proiektuekin hartu-emana izan dezake.


Bisita antzeztuak Donostiako 'Oroimenaren bidea' ezagutzeko | El Diario Vasco\nSan SebastianBisita antzeztuak Donostiako 'Oroimenaren bidea' ezagutzeko\nBisita antzeztuak Donostiako 'Oroimenaren bidea' ezagutzeko\nGerra Zibileko bala arrastoak Maria Cristina hoteleko hormetan. / DV\nIraileko larunbatetan egingo dira, eta doain izango dira behin izena eman ondoren\nDonostiako Udalaren Giza Eskubideen sailak bultzatuta, Gerra Zibileko gune nagusiak eta gertatutako bizipenak gogoratzeko ibilbide antzeztuak egingo dira datorren iraileko lehen lau larunbatetan. Gudak hirian utzitako arrastoa eta izandako gertaera nagusiak gogoratzea da 'Oroimenaren bidea' izeneko ekimenaren helburu nagusia. Bisitan iaz egin ziren aurreneko aldiz, eta arrakasta handia izan zutenez, berriro egingo dituzte. Ekimena kudeatzen duen enpresaren web gunean irakur daitekeez, 16 urtetik gorakoentzat da gomendagarria bisita.\nLehendakaritza eta Giza Eskubideen zinegotziak, Juan Ramón Vilesek, azaldu duenez, "omenaldi bat da bisitaldia, gerra zibil hartako hondamendia zuzen edo zeharka pairatu zuten pertsona guztiei egina. Horrela, gure historiaren kapitulu triste hartan protagonista izandako lekuak eta pertsonak ezagutu eta memoria mantendu daitezen".\nBi aktoreren eskutik, 1936ko uztailaren 18tik —egun hartan matxinatu baitziren militarrak Errepublikaren aurka— hiria erori zen arte donostiarrek izandako bizimodua, beldurra, itxaropena eta abar biziko dira. Antzezleak María Alonso del Val eta Álvaro Garayalde dira eta gidoia Xabier López Askasibarrek idatzi du.\nDoako ibilbidea Easo plazan hasiko da, eta, ondoren, San Jose ikastetxea, Askatasunaren hiribidea, Maria Kristina hotela eta Zurriolako zubia bisitatuko dira.\nBisitak iraileko larunbatetan egingo dira arratsaldeko 18:00etan: irailaren 2, 16 eta 30ean, gaztelaniaz eta irailaren 9an eta 23an euskaraz.\nIrteera Easo plazan izango da, eta 1h eta 30' iraungo du. Emanaldiko 25 pertsonako taldea osatuko da, gehienez. Izena hemen eman behar da, eta informazio gehiago nahi izanez gero 943 456 000 telefonora deitu daiteke, www.komazk.com webgunea bisitatu edo mezu bat bidali helbide honetara: info@komazk.com\nNuevo sablazo en un local donostiarra El puente de Egia permanecerá cerrado hasta el 1 de septiembre


Euskal erakundeek 43.000 euroko batez besteko soldata eskaintzen dute.\nCloud Architect da gehien eskatzen den profila eta hoberen ordaintzen dena.\nUrtean 43.000 euroko batez besteko soldata eta Espainiako Estatuan soldatarik handienak dituen eskualdea. Halakoa da IT profesionalaren batez besteko profila Euskadin, Experis-ek (ManpowerGroup) DigitalES patronal teknologikoarekin elkarlanean eta Digitalizazio eta Adimen Artifizialeko Estatuko Idazkaritzaren laguntzarekin eginiko Tech Cities 2021 azterlanaren arabera.\nEuskal enpresek gehien eskatzen duten profila Cloud Architect da, zeinak Estatu osoan Euskadin jasotzen duen soldatarik handiena, batez beste 50.000 euro, hain zuzen ere, Estatuko batezbestekoa baino 7.364 euro handiagoa eta Euskadiko batez besteko soldata orokorra baino 18.478 euro handiagoa.\nGehien eskatzen diren hurrengo profilak SAP Consultant, Java developer eta Systems Administrator dira, nahiz eta ez izan hoberen ordaintzen direnak, halakoen profilen ranking honetan ikus daitekeen bezala:\nCloud Architect: 50.000 € (Estatuko batezbestekoa: 42.636 €)\nData Architect: 48.000 € (Estatuko batezbestekoa: 41.455 €)\nAPP Mobile Developer: 46.000 € (Estatuko batezbestekoa: 39.636 €)\nSAP Consultant: 45.000€ (Estatuko batezbestekoa: 44.364 €)\nFull Stack Developer: 44.000 € (Estatuko batezbestekoa: 36.364 €)\nData Analyst: 43.000 € (Estatuko batezbestekoa: 39.545 €)\nEthical Hacker: 43.000 € (Estatuko batezbestekoa: 36.455 €)\nCybersecurity Analyst SOC: 43.000 € (Estatuko batezbestekoa: 36.909 €)\nSystems Administrator: 39.000 € (Estatuko batezbestekoa: 34.273 €)\nBig Data Developer: 38.000 € (Estatuko batezbestekoa: 31.545 €)\nJava Developer: 34.000 € (Estatuko batezbestekoa: 31.091 €)\nEtorkizunari dagokionez, txostenak iragarri du Cloud Specialist profila bilakatuko dela joera, bai Estatuan bai Euskadin.


Bilaketa birziklatzea - Elhuyar Aldizkaria\nGuztira 34 emaitza\n2022-3-1 - Gai librean\ngainerakoak berrerabiltzea, eraldatzea, berritzea eta birziklatzea”. Azken finean, ekonomia linealetik\nLitio-ioizko bateriak birziklatzeko metodo jasangarriagoa garatu dute\n2020-11-12 - Albisteak\nKaliforniako Unibertsitateko nanoingeniariek litio-ioizko bateriak birziklatzeko metodo merkea eta eraginkorra garatu dute. Batez ere, burdin-litio fosfatoaz (LiFePO4 ) sortutako katodoak birziklatzeko da eraginkorra. Bateria horiek kobaltoa edo nikela erabiltzen duten beste litio-ioizko bateriak baino merkeagoak, seguruagoak eta iraunkorragoak dir\nKaliforniako Unibertsitateko nanoingeniariek litio-ioizko bateriak birziklatzeko metodo merkea eta\nProteinak birziklatzea, osasuntsu egoteko giltza\n2020-3-1 - Gai librean\nProteinak birziklatzea, osasuntsu egoteko giltza - Elhuyar Aldizkaria Proteinak birziklatzea\n2020-6-1 - Analisiak\nGure gizartearen asmakizunik onenetakoa da plastikoa. Arina, malgua eta oso merkea. Hala, ia edozer sortzeko zein biltzeko materialik egokiena da. Milaka milioi tona plastiko sortu ditugu jada… eta horietatik % 75 hondakin bihurtu dira. Hortaz, plastikoaren onurak arazo bihurtu zaizkigu, ...\n, haien inguruko araudi argiak eta zorrotzak behar direla. “Plastikoak: birziklatzea ez da irtenbidea” Joserra\n1999-10-1 - Erreportajeak\nTeknologia berriei eta jarrera berriei esker, munduko herrialde garatuetan birziklatzearen arloa gero eta indar handiagoa hartzen ari da.\nTeknologia berriei eta jarrera berriei esker, munduko herrialde garatuetan birziklatzearen arloa\n2004-10-1 - Albisteak\nTresna elektrikoen ekoizleak behartuta egongo dira erosleek itzulitako tresnak hartzera eta birziklatzera.\nbirziklatzera. Birziklatzera behartuta - Elhuyar Aldizkaria Birziklatzera behartuta Elhuyar Zientzia Tresna\nPolimero-hondakinen birziklatzea pirolisi bidez\n2000-11-1 - Erreportajeak\nBilboko Ingeniari Eskolan, polimero-materialak birziklatzean pirolisia erabiltzearen bideragarritasun-azterketa gauzatzen ari da.\nBilboko Ingeniari Eskolan, polimero-materialak birziklatzean pirolisia erabiltzearen\nIsurpak, ontziratzeko modu berria\n2002-11-1 - Albisteak\nIsurpak ontzia plastikozko sakela duen kartoizko kaxa bat da. Erabilgarria da eta, oso erraz birzikla daiteke.\n, gaur egungo tetrabrikak birziklatzeko dituen zailtasunak gainditzea lortzen da. 0.0/5 rating (0 votes)\nEuropako hondakin plastikoen argazkia\n2008-3-1 - Erreportajeak\nPlastikoz inguratuta bizi garela begi-bistakoa da. Plastiko-ekoizpenak eta -kontsumoak izugarri egin dute gora. Horiek birziklatzeko arazoak, berriz, oraindik asko dira, eta, gaur egun, sortzen ...\negin dute gora. Horiek birziklatzeko arazoak, berriz, oraindik asko dira, eta, gaur egun, sortzen\n2007-4-1 - Erreportajeak\nGero eta plastiko gehiago kontsumitzen dugu, eta gero eta hondakin plastiko gehiago sortzen dugu. Beraz, hondakin horien kudeaketak eta birziklapenak ere gero eta hobea izan behar luke. Bide ...\n, hondakin horien kudeaketak eta birziklapenak ere gero eta hobea izan behar luke. Bide horretan, birziklatze\n#KZJaia2AbeltzaintzaAdimen artifizialaAeronautikaAlbaitaritzaAnatomia/FisiologiaArkeologiaArkitekturaArrantzaAstrofisikaAstronautikaAstronomiaAzokak, biltzarrakBerdintasunaBibliografiaBiografiakBiokimikaBiologiaBioteknologiaBirziklatzeaBotanikaCOVID-19DekalogoaDekalogoaDietetika/ElikagaiakDiseinuaDomotikaEboluzioaEkologiaEkonomiaElektronikaElhuyarren berriakElkarrizketakEnergiaEnergia berriztagarriakEnpresaEtikaFarmakologiaFisikaGarraioakGenetikaGeografiaGeologiaGiza zientziakHardwareaHidrologiaHistoriaIkerketa-zentroakIndustriaIngeniaritzaIngurumenaIngurune adimendunakInternetIrudiak/SoinuakKimikaKlimaKomikiakKomunikazioakMatematikaMaterialakMedikuntzaMedikuntza alternatiboaMikrobiologiaMultimediaMuseoakNanoteknologiaNekazaritzaOsasunaOzeanografiaPaleontologiaPatenteak/AsmakizunakPentsamendu kritikoaPeriferikoakProgramazioaRobotikaSariakSoftwareaSTEAM-hezkuntzaTeknologiaTelekomunikazioakUnibertsitateakZoologia


Saturraraneko Pasabidea - Topagunea\nDiktadura frankistako emakumeen kartzela garrantzitsuenetako bat izan zen Saturraraneakoa. 1937ko abenduan eman zen agindu baten ondorioz, Frankistek kartzela bihurtu zuten XIX. mendean hotel eta bainuetxea izandako eraikina. 1944 arte egon zen funtzionamenduan eta 4.000 emakume baino gehiago hartu zituen, gehienak Asturiarrak, baina euskaldun asko ere han egon ziren. Emakume horietatik askok eman zuten azken arnasa Mutriku eta Ondarroa banatzen dituen hondartzan horretan.\nBizi baldintzak oso kaxkarrak ziren, eta goseak gogor astindu zituen presoak. Senideek bidalitakoaz gain, inguruko herrietako bizilagunen bidez lortzen zuten janaria eta arropa. Gainera, lekaimeek kanpotik bidaltzen zietena bereganatu eta ekonomatuan jartzen zuten salgai zaindariek, Ondarroako arrantzaileek presoentzat emandako arrainak, esaterako.\nBizkaia eta Gipuzkoako mugan kokatua, Artibai ibaiaren besarkadapean, arrantza portu aktibo eta dinamikoa duen herria da Ondarroa.\n1327ko irailaren 28an sortu zen, Maria Diaz de Harok emandako hiri gutunarekin. Ondarroako Alde zaharreraino sartzen ziren lehen arrantza itsasontziak, eta bertan aurkitu ditzazkegu garai horietako arrasto batzuk, Kofradia Zaharra adibidez. Alde zaharrean bertan dago XV. mendeko Likona Dorrea, edota Andra Mari eliza gotikoa, haitzen gainean eraikia.\nBizkaiko udalerri honen ardatza Artibai ibaia da. Errenteriatik sartu eta portuko bokaleraino herria bitan banatuz doa, Arrigorri hondartzan itsasoratzen den arte. Herriko gune natural eta ederrenetakoa da, dudarik gabe. Aipatzekoak dira, dena den, herriak dituen hiru kilometro karratu eskasetan dauden sei zubiak: Errenteriakoa, Zaldupekoa, Zubi Barria, Zubi Zaharra, Plaiko Zubixe eta Itsasaurre zubia, denbora eta herriaren bilakaeraren erakusgarri.


Ikasgelak aulak eu - IFJ Internet\nIkasgelak aulak eu\nIkasgelaratzea erraztea, aisialdi jardueren bidez taldea sendotuz eta bateratuz.\nIkasleek eta irakasleek elkar ezagutzea\nUda ostean, hizkuntza biak erabiltzeko ohitura berreskuratzea\nDutxarako txankletak edota bainukoak itxiak\nHonekin batera doan izena emateko eskabidea PDF betegarria eta bidali daitekeena da. Gure posta elektronikoko erretiluan jasoko dugu eta heltzen den ordenaren arabera kudeatuko dugu. Faxez ere bidal daiteke.\nParte hartzeko eskabidea Egunerokoa IKASGELAK\nHitz kolpez, genero indarkeriaren, eskola jazarpenaren eta cyberbullyingaren kontrako sentsibilizazio kanpaina bat da, Arabako gazteei begira


Euskaraz ikasi eta lan egiteko sinadura bilketa abiatu dute Arabako mediku egoiliarrek - halabedi\nErredakzioa | Ots 14, 2018\nAraba Unibertsitate Ospitaleko Barne Mediku Egoiliarrek sinadura bilketa bati ekin diote, hainbat eskakizun zehatzen bidez euskaraz ikasi eta lan egin ahal izatea eskatuz, eta gaur egun horretarako dituzten traben aurrean kexa agertuz. Sinaduren bidez babesturiko idatzia Araba Unibertsitate Ospitaleko Dozentzia eta Gerentzia sailei helarazi diete.\nBidali duten gutuna osorik:\nArabako Unibertsitate Ospitaleko Barne Mediku Egoiliarra naiz.\nGutako zenbaitek Medikuntzako ikasketak euskaraz burutu ahal izan ditugu, eta beste zenbaitek ez dute horretarako aukerarik eduki. Hala ere, denoi errealitate desorekatu bera tokatu zaigu.\nUnibertsitate Ospitale honen harrera ekitaldi ia osoa gaztelaniaz izan zen.\nAipamenik ez dugu jaso ez Dozentzia zerbitzutik ezta gure zerbitzu-unitateetatik euskara planak esleitzen zizkigun eskubide eta betebeharren inguruan.\nJaso dugun formakuntza tailer oro gaztelaniaz izan da, guk geuk sortutako euskarazko sesioak salbu.\nGure lan-tresna oro defektuz gaztelaniaz esleitu zaigu, eta gehienek oraindik gaztelaniaz diraute.\nEgoiliarrok euskarazko materiala sortu nahi izan dugunean, ez zaigu inongo baliabiderik eskaini. Aldiz, dena gaztelaniara itzultzea exijitu zaigu.\nEgoera honi aurre egin nahi izan diogun bakoitzean, Euskara Planaren dinamizatzaile den Euskara Zerbitzua Osakidetzako egituratik nola mugatu den eta bertako iniziatibak minimizatu, zokoratu eta ezkutatu diren ikusi besterik ez dugu egin, euskalduntze prozesuari baliabideak eta aktiboak egunez egun gutxituz.\nEuskaraz dakien Egoiliar orori euskaraz formakuntza osoa jasotzeko aukera ematea. Horretarako, euskaraz dakiten profesionalei formakuntza hori ematea erraztuz.\nEuskaraz ez dakitenei berau ikasteko baliabideak jartzea eta beronek bere formakuntzan gehiegizko gainkarga ez suposatzea.\nEuskaraz dakiten horiek hizkuntza berean lan egiteko trabarik ez izatea. Txostenak, interkontsultak, eboluzio-orriak, etab. euskaraz egitearren baztertuak ez izatea.\nOsakidetzaren 2. Euskararen Normalizazio Plana abiapuntu hartuta, berau betetzea:\nEgoiliar berrientzako ate irekietan euskarazko harrera ekitaldiak sortzea, haiek lehenetsitako hizkuntzan izan daitezen.\nEgoiliar berriei euskarazko harrera eskuliburua iritsaraztea, non hizkuntza-irizpideen berri emango zaien.\nEtengabeko prestakuntza-eskaintza euskaraz bideratzea.\nZerbitzu-erakunde bakoitzeko harrera hautatutako hizkuntzan bideratzeko baliabideak jartzea.\nZerbitzu-erakundeek antolatutako prestakuntza espezifikoan (tailerrak, ikastaroak, saio klinikoak…), euskarazko prestakuntza-saioen kopuruak zerbitzu erakundeko langile gutxienez elebidunen portzentajearen parera iristea.\nTutore esleipenean hizkuntza irizpideak erabiltzea\nGutun honek erantzun bat jasotzea nahi dut, eta Dozentzia taldeak / Gerentzia taldeak eskaera guzti hauei buruz duen informazio, aurreikuspen eta asmoak jakin nahi nituzke.\nEuskalduna naizen heinean nire lankideen eta nire eskubidea delako Euskal Herriko Osasun Zerbitzua deritzonean euskaraz ikasi eta lan egitea.\nEgoiliarrek hainbat pankarta jarri dituzte azken egunetan, eskakizunak azalduz.


Hainbat erakunde eta elkartetara diru laguntzak bideratzea onartu dute : Oarsoaldeko Hitza\nHainbat erakunde eta elkartetara diru laguntzak bideratzea onartu dute\nKirol, hezkuntza zein ekonomia arloetako hainbat laguntza aho batez onartu dituzte urteko lehenengo plenoan. REDESAren gaia ere aztertu dute.\nAtzo arratsaldean egin zuten plenoa.\nAtzo arratsean egin zuten urteko lehenengo plenoa, hamahiru puntukoa. Aurreko astean egin zuten ezohiko udalbatzar bat izan zuten hizpide, lehenik eta behin.\nOiartzungo Udalak lurzoruaren eta lur azpiaren erabilpen pribatiboaren gaineko tasaren kontrako auzi prozedura abiatu zuen REDESAk. Horrela, Araba, Bizkai eta Gipuzkoako Epaitegian udalak jarrita zuen kasazio errekutsoan atzera egitea erabaki zuten, Espainiako Auzitegi Gorenak abenduan emandako epaiaren ondoren.\nAho batez onartu zuten puntu hori, gainontzeko guztiak bezala.\nUrmendi eta Haurtzaro\nHezkuntzarako diru partidak onartu zituzten. Urmendi Haur Eskolari 707.000 euro bideratuko dizkiote. Partida, hasiera batean, handiagoa zen, langileen soldata %4,5 igoko baitzen. Legez ezin du %2 gainditu, eta ehuneko horretan geratuko da.\nHaurtzaro Ikastolaren mantenurako diru kopurua ere onartu zuten. 415.682 euro izango dira, ikastolak dituen 931 ikasleko 446,48 euro.\nKirol elkarteei laguntza\nHerriko kirol taldeei 54.000 euro bideratuko dizkiete, beraien jarduera aurrera eramateko. Janire Mitxelena zinegotziak, EAJren taldearen izenean, diru laguntzak jasotzeko oinarrietan aldaketa eskatu zuen.\n2023ari urteari begira, “banaketa justuago” bat eskatu zuen Mitxelenak.\nEnekoitz Markos Kirol zinegotziak erantzun zionez, “klubekin landutako” diru laguntza oinarriak dira. “Sekula ez dugu kexarik jaso; niri justuak iruditzen zaizkit”, gaineratu zuen. Klubekin batera proposamen bateratua aurkeztera gonbidatu zuen Mitxelena.\nUdalak Luberri eta Soinuenea museoekin duten hitzarmenaren harira, aurtengo diru laguntzen berri eman zuten. Interpretazio geologikoaren guneak 63.737 euro jasoko ditu, eta Herri Musikaren Txokoak, berriz, 93.300.\nBestalde, Oarsoaldea Garapen Agentziari iazko azken lauhilekoaren kopuruaren %80ko ekarpena egitea adostu zuten. 60.128,55 euro izango dira, hiri berriztapen, turismo eta kontsumo, industria eta gizarteratze arloetarako.


Afganistanen 287 hedabide itxi ditu talibanen gobernuak iazko udatik | Bizigiro | Berria\nAfganistanen 287 hedabide itxi ditu talibanen gobernuak iazko udatik\nEmakume aurkezleek aurpegia estalita azaldu beharko dute gaurtik Afganistango telebistetan\nZahra Joya Afganistango Ruksahana Media elkarteko zuzendariak bere herrialdea utzi behar izan du. KAI FORSTERLING / EFE Tamaina handiagoan ikusi\nIaz, nazioarteko tropek Afganistandik ihes egin zuten, Axraf Ghani presidentea ere ihesi joan zen, eta talibanek hartu zuten herrialde horretako gobernua. Giza eskubideen aurkako urraketa ugari gertatu dira orduz geroztik Afganistanen. Tartean, prentsa askatasunak nabarmen egin du okerrerantz: Afganistango Kazetari Libreen elkarteak jakinarazi duenez, iazko abuztutik hona 287 komunikabide itxi dituzte.\nHedabideen itxieraren eraginez, 6.000 kazetari baino gehiago lanik gabe gelditu dira. Ez hori bakarrik: elkartearen arabera, azkeneko hilabeteetan ugariak izan dira kazetarien eta hedabideetako langileen kontrako indarkeriazko erasoak.\nFarhad Behruz Afganistango Kazetari Libreen erakundeko zuzendariordeak esan duenez, milaka kazetarik herrialdea utzi behar izan dute. Azkeneko urtebetean, bestalde, 122 kazetariri egin diete eraso indarkeriaz. Behruzek proposatu du batzorde bat sortzea komunikabideen aurkako erasoak ikertzeko. Kazetarien lanaren jazarpena salatu du, bide batez, eta mehatxuak asko ugaritu direla azaldu.\nEgoera politikoa ulertzea funtsezkoa da egoera zertan den azaltzeko. Behruzek ohartarazi du boterean talibanak egotea dela arazorik handiena. Horri gehitu behar zaizkio herrialdeko komunikabide askoren arazo ekonomikoak, eta kazetari lana egiteko segurtasunik eza.\nAndre kazetarien egoera\nAfganistango kazetari gehienen egoerak egin du okerrerantz azkeneko urtean, bereziki emakumeenak. Egunotako berria da: talibanen gobernuak agindu du telebista kateetan emakume aurkezleek aurpegia estalita agertu beharko dutela —soilik begiak izan ahalko dituzte agerian—. Dekretua gaur jarriko da indarrean.\nKazetari emakume asko erbestera joan dira. Ruksahana Media Afganistango kazetari emakumeen erakundeko zuzendaria da Zahra Joya, eta berriki Valentzian izan da (Herrialde Katalanak) —Valentziako kazetarien elkarteak prentsa askatasunaren saria eman dio—. Joyak salatu du emakume kazetariak desagertzen ari direla Afganistango eremu mediatikotik: «Kasu askotan, emakumezkoak izateagatik». Nabarmendu du «bereziki mehatxatuak» daudela andre kazetariak bere herrialdean.\nJoyak berak sortu zuen Rukhsana Media elkartea, 2020ko azaroan, Afganistango emakumeen istorioak kontatzeko helburuarekin. Iaz talibanak gobernura iritsi zirenean, elkarte horretako emakumezko kazetari gehienak erbestera joan ziren —«erailak izateko arriskuan zeuden»—, eta gaur egun kazetari lanean ahalegintzen ari dira beste herrialde batzuetan. «Genero ikuspegia» lantzen ari dira beren jardunean. «Afganistanen, oraintxe, informazioa patriarkala eta androzentrikoa da: gizonek erabakitzen dute zer den albiste, eta nola eman behar den informazioa», azaldu du Joyak.


Anbulantzi sektoreko langile guztientzat babes neurri eraginkorrak eskatzen ditu LABek | LAB SINDIKATUA\nZerbitzu Pribatuak Anbulantziak Anbulantzi sektoreko langile guztientzat babes neurri eraginkorrak eskatzen ditu LABek\nAnbulantzi sektoreko langile guztientzat babes neurri eraginkorrak eskatzen ditu LABek\nRadio Euskadin Osasun saileko buru den Jon Darponek Ebola gaitzari aurre egiteko erabiltzen diren lanabesak eta formazioa egin dituen adierazpenen inguruko LABen zehaztapenak.\nANBULANTZI SEKTOREKO LANGILE GUZTENTZAKO BABES NEURRI ERAGINKORRAK\nLAB sindikatutik, gaur egun radio euskadin Osasun saileko buru den Jon Darponek Ebola gaitzari aurre egiteko erabiltzen diren lanabesak eta formazioa egin dituen adierazpenei buruz, ondokoa zehaztu nakiko genioke. Darpon jaunak adierazi du Osasun sailan lan egiten duen langile oro jaso dituela behar besteko kursilloak eta formazioa ,hain kutsakorra den eri honi aurre egiteko , anbulantzietako langileak barne.\nBaina zoritzarrez errealitatea bestekoa da: Enpresa hauetako langile gehienak administrazio azpikontratatutako enpresetan lan egiten dute, langile hauek balizko kasu baten aurrean lehenak dira kontigentziari aurre egiteko, beraiek dira balizko gaixo kutsatuak garraiatzen dituztela hospitaleetara. Eta gaur da egun ez dutela jaso inolako kurtsillo eta formazio espezifikorik egoera honi aurre egiteko, ezta ez zitzaiela eman ez lanabesa eta EPIrik eraginkorrak balizko Ebolako eriak jarraiatzeko , eta gaitza beratik babesteko eta barau ez hedatzeko.\nJaso dute gauza bakarra , izan da Osakidetza Emergentziatik paperezko hiru orrialde protokolo bat\nAbuztuko datekin non agintzen den balizko gaixo baten aurrean zein neurriak hartu behar diren.\nHorrexegatik , bai Osasun sailari, zein sektoreko enpresei eskatzen diegu behar bezalako formazioa eman dezatela profesional hauei eta behar bezalako baliabide jarri ditzatela langile esku balizko kontingentzeei aurre egiteko.


'El Circulo' eta 'Ardiak eta otsoak' filmak izango dira ikusgai datozen egunetan, Soreasun - Uztarria (Azpeitia)\n'El Circulo' eta 'Ardiak eta otsoak' filmak izango dira ikusgai datozen egunetan, Soreasun\nUztarria.eus | Kultura | Bideoa\nAsteburua gainean da, eta horrekin batera hemen da Soreasu antzokiko zine eskaintza. El Circulo eta Ardiak eta otsoak filmak izango dira ikusgai datozen egunetan. Bihar, zapatua, El Circulo emango dute 22:00etan hasita. Igandean, aldiz, gaztetxoei zuzenduta Ardiak eta otsoak emango dute, 16:30etik aurrera, eta 19:30ean hasita, El Circulo emango dute berriro. Astelehenean, hilak 29, El Circulo eskainiko dute 21:30etik aurrera.\nEl Circulo zientzia fikziozko filma da. Munduan eragin gehien duen enpresa batean hasten da lanean Mae Holland. El Circulo du izena eta badaki aukera paregabe baten aurrean dagoela. Sistema operatibo berri baten bitartez, El Circulo enpresak erabiltzaileen emailak, sare sozialak, banku eragiketak eta hitz gakoak bateratzea lortzen du. Horrela, benetazko erabiltzaileak sortzen dira, izen bakar baten atzean dauden benetazko erabiltzaileak. Dena gardentasunaren izenean.\nArdiak eta otsoak animaziozko filma da. Artalde bat lasai ederrean bizi da herrixka batean, harik eta otso talde batek handik gertu kanpaldi bat egiten duen arte. Taldeko burua den Magra otsoari agintea uzteko garaia iritsi zaiola-eta, ordezkoa nor den erabakitzeko lehia hasten da. Ratear izeneko otso indartsu eta odol zalea eta Gris izenekoa izango dira bi hautagai nagusiak. Azken hori da taldeko beste otsoen gustukoa. Grisek untxi-ijito batzuk ezagutuko ditu, eta bertako aztiak edabe magikoa emango dio. Hura edatean, ordea, ezusteko batekin egingo du topo. Itzuli da osto taldera, baina orain bera ez da otsoa, ardia baizik.


Euskara | Zumaia Bizitzeko Da\nEUSKARA 66. Euskarazko eskualdeko komunikabideei diru laguntzak handitzea Neurria: 66. Euskarazko eskualdeko komunikabideei diru laguntzak handitzea. Arloa: Euskara % EGINDA Antzeko proiektuak EUSKARA Euskarazko eskualdeko komunikabeei dirulaguntzak handitzea...\nEUSKARA 65. Euskararen erabilera handitzea helburu duten proiektuak eta programa zehatzak aurrera eramatea Neurria: 65. Euskararen erabilera handitzea helburu duten proiektuak eta programa zehatzak aurrera eramatea Arloa: Euskara Laster xehetasun gehiago. % Antzeko...\nEUSKARA 64. Udal barruko euskararen erabilerak gora egiteko kudeaketa plana egitea Neurria: 64. Udal barruko euskararen erabilerak gora egiteko kudeaketa plana egitea Arloa: Euskara Laster xehetasun gehiago. % Antzeko proiektuak EUSKARA Euskarazko eskualdeko...\nEUSKARA 63. Udalean euskararen erabilerarekin lotutako Bikain ziurtagiria lortzea Neurria: 63. Udalean euskararen erabilerarekin lotutako Bikain ziurtagiria lortzea Arloa: Euskara Laster xehetasun gehiago. % MARTXAN Antzeko proiektuak EUSKARA Euskarazko eskualdeko...


AutoCAD Map 3D bateragarria da Linuxekin - Geofumadas\nAutoDesk-ek duela gutxi urteotan Linuxekin bateragarria den arren, azken urteetan itzulera egiteko ahaleginak egin ditu, berriki, bateragarritasuna iragarri zuen askapen honetan.\nAplikazioen Birtualizazio Sistema berria Citrix XenApp AutoCAD Map 3D softwarearen bezeroei esker, Geospatial software irtenbide bat sortu, zabaldu eta kudeatu Citrix Ingurumenerako.\nAutodesk eta Citrix Systems, Inc.-k Autodesk aplikazio geoespazialen erabileran eraginkortasun eta malgutasun handiagoa duten bezeroei eskaini nahi izan dute. AutoCAD® Map 3D banatzea Citrix XenApp ™ erabiliz, bezeroek aplikazioen errendimendua areagotzeko eta inplementazio kostuak nabarmen murrizten dituzte.\nLinux plataforma batean, Citrix Ready konponbide Citrix aplikazioarekin bateragarriak dira produktuak identifikatzeko, eta, hala software hautaketa Citrix erabiltzaile prozesua sinplifikatu eta horiek AutoCAD Map 3D sartzeko aukera ematen duela. Datu erabiltzaile AutoCAD Map 3D 2009 daiteke orain Citrix zerbitzarietan bizi, segurtasuna handitu, hardware kostuak murriztu eta bueltan handitu ehuneko 30 arte inbertsioa lortzeko.\nDatuak zentroan aplikazioak prozesatzeko eta administratzeko, gaur egun, Critrix aplikazioaren bidez zentralizatzen da, eta horrek IT kudeaketa-kostuak murrizten ditu, datuen segurtasuna areagotzen du eta arautze betetzea hobetzen du. Horrez gain, Citrix XenApp-k Windows® aplikazio boteretsuenak ere banatzen ditu edozein gailu edo plataforman funtzionamenduan edo funtzionalitatean uko egin gabe.\nDiseinatzaile, ingeniari eta telekomunikazio lan kudeatzaileak, baliabide naturalak, gobernua eta energiaren sektoreetan AutoCAD Map 3D araberakoak datuak sistemetan -CAD- ordenagailuz lagundutako diseinu eta informazio geografikoa sistemen -GIS- zehar integratzeko diseinua eta proiektua mantentzea. Erakundeak askotan instalatu software lokalean eramangarriak eta lanpostuak indartsu beraz bulego erabiltzaileek erabili ahal izango dute. Hala ere, deszentralizatu planteamendu tradizionalak honetan WAN bigarren mailako baliabideak (back-end) konexioak sare motela daiteke, segurtasun arazoak sortzen eta IT langileak, nor den urruneko bulegoak bidaiatzeko haiek uzten laguntza izan dezake nabarmen burdening.\noptimizatu aplikazio banaketa, AutoCAD Map 3D Citrix XenApp balioa hedatzen da, bezeroei beren software AutoCAD Map 3D inbertsioa ahalik eta gehien aprobetxatu esaterako WAN haien errendimendua hobetzeko, edo sendoagoak aplikazio babesa eskainiz hainbat modutan laguntzen datuen segurtasun handiagoa eta jabetza intelektuala, baita zerbitzariak batzeko eta administrazio aukera.\nInformazio gehiagorako bisita dezakezu:\naurreko Post«Aurreko Free GIS Software OSWC 2008-n\nNext Post Geofumadas, nire bizitza pribatuaHurrengo »


Injustiziak fabrikatzen jarraitzen dute - - euskalerriairratia.eus\nInjustiziak fabrikatzen jarraitzen dute\nLur Albizu 2019-06-04 16:22\nHauteskundeen osteko zurrunbiloak ez dizkigu sentimendu gutxi ekarri. Tristura, poza, jakinmina, amorrua, damua, nostalgia, ardura, asmatu nahia... zurrunbiloan jarraituko dugu hurrengo asteetan ere. Eta, bitartean, agian, egunkarietako lehenengo orrialdeetan agertzen ez diren albisteak ditugu gurean; errealitatea zaplastekoka agertzen zaigu noizbehinka.\nIzan ere, eta askotan ikusi eta sentitu dugun moduan, justizia jauregian injustiziak fabrikatzen jarraitzen dute. Orain, langile borrokak kriminalizatzen segitzen dute. Huerta de Peralta eta La Sangiovesa deitzen dira oraingoan.\nLangileon eskubideen alde borrokatzeagatik, epaitegien erantzuna: kartzela-zigor eskaerak, kanporatze eskaerak. Jokoan egon daitezkeenak oso larriak dira: espetxea eta kanporatzea. Behar den guztietan jarraituko dugu kalera ateratzen. Haiengatik, gu guztiongatik.\nOstegunean, arratsaldeko 7etan, auzitegi parean izanen naiz beste ehunka lagunen ondoan. Eta zu?


Kalidadezko nobela historikua — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Kalidadezko nobela historikua\nKalidadezko nobela historikua\nOier Gorosabel 2019/10/28 10:41\nGEREÑO, Xabier. 1985. "Setiatuak". Autoedizioa.\nLiburuan maketaziño artesanala ikusitta ez neban asko espero, baiña hara: barriro be, itxuriak eta mamiña ez dakela zertan bat etorri konprobau dot. Primerako liburua, biribilla gero.\nHasteko, irakortzeko oso erreza egin jata: hizkera bizi eta jatorra, baiña esaldixak antolatzeko modua ez da bape korapillotsua (Morillo & ciaren estiliuan). Hortaz gain, neuri interesatzen jatan gai bat (II Karlistadia) ezagutzeko balixo izan desta; nobelan gatazka horren testuingurua azaltzen bada, be, ez da didaktikerian jausten (ez dago harixa eteten daben azalpen parrafo luzerik, ezta oin-oharrik be); berau irakortzian, konturatu barik ikasten da. Tramia oso ondo manejatzen dau: ez dago hari solterik, bistan da idazliak eskarmentua dakala alde horretatik; suspensian bidez historixian interesari lehelengo pajinatik azkenera eusten detsa. Espia bikotxan jokuak alde bixen gorabeherak ezagutzeko aukeria emoten dau, eta mezu antibelizista leun baiña argixa. Amaieriak be maillia mantentzen dau.\nHorixe: kalidadezko liburua begittandu jata, bai idazkeran eta bai mamiñian. Automatikoki, batek pentsatzen dau zelako eragiña dakan promoziñuak eta propagandiak liburu ediziñuan (izan be, nobela historiko eskas xamarrak irakorritta nago. zelofanetan bildutako pekorotzak).


Raisa Alava artistak “Fotonovela” proiektua erakutsiko du Amurrion - Nontzeberri\nHasiera/ARTEA/Raisa Alava artistak “Fotonovela” proiektua erakutsiko du Amurrion\nRaisa Alava artista arabarrak Amurrioko La Casona erakusketa-aretoko hormak beteko ditu Fotonovela izeneko proiektuarekin. Erakusketa uztailaren 3tik 31ra arte egongo da ikusgai. Raisa izan zen, Mario Paniego eta Oihane Amurriorekin batera, Eskualdea programaren ekoizpen artistikorako deialdian hautatutako hiru artistetako bat.\nEskualdea deialdian hautatutako Fotonovela proiektua “Amurrioko herritarrekin batera egindako prozesu parte-hartzaile batetik sortu da eta bertan hizketan jardungo dute hizkera grafikoak eta zeramikoak, narratiba modu berriak sortzeko”.\nEgileak hala deskribatu bere produkzioa: “Nire proposamena herritarrekin batera lan egiteko espazio bat sortzearen ideiatik abiatzen zen, Amurrioko herritarrak proiektuaren protagonista senti zitezen. Iazko azaroan eta abenduan egindako zeramika-tailer batzuen bidez egin genuen lan hori, eta tailer horiek izan ziren, hain zuzen, azken hilabeteotan garatu dudan sorkuntza-prozesuaren abiapuntua”.\nErakusketan, artistaren beraren ekoizpen grafiko eta zeramikoaz gainera, tailerretan parte hartu duten pertsonek egindako piezak ikusiko dira. “Marrazkia abiapuntu harturik, komikitik datozen elementu errepikariak erabiltzen ditut. Forma bakoitza xehatzen eta banakatzen saiatzen naiz kode berri bat asmatu arte, grafia edo elementu figuratibo moduan (gorputzaren zati bat, adibidez). Ariketa horri esker, narratiba modu berriak sortzen saiatzen naiz, gorabeheratsua denaren eta zentzurik ez duenaren bidez”.\nRaisa Alava (Zuaza, 1990) artista eta ilustratzailea da, eta EHUn eta Bartzelonako ELISAVAn egin zituen Arte Ederretako ikasketak. AirWro (Polonia), Maison des Auteurs (Angulema), Irudika, Eskualdea (Artium) eta BilbaoArteko bekak jaso ditu. Egin dituen erakusketak Si aparezco aparezco/ momentuz ez, eta Ride the Lightning.


PPk udalbatzan duen jarrera kritikatu du EAJk - Artziniega - Aiaraldea.eus\nPPk udalbatzan duen jarrera kritikatu du EAJk\nAitor Aspuru Saez 2021-03-11 07:00\nEAJko zinegotziak Artziniegan. / EAJ\nArtziniegako EAJko udal taldeak prentsa oharra zabaldu du PPren udalbatzako joera zalantzan jartzeko. Martxoko Udal Osoko Bilkuran bi mozio aurkeztu zituen alderdi popularrak Euskal Autonomia Erkidegoko osasun zerbitzuei buruz.\nArtziniegako udal ordezkaritza jeltzaleak gogor kritikatu du PPk martxoko udalbatzan izan zuen jarrera, pasa den ostegunean eginikoa, hain zuzen. Zehazki, EAJk leporatu dio alderdi popularrari Arabako Batzar Nagusietan eztabaidatutako bi mozio eramatea Artziniegara, "bere jarduera urria apaintzeko".\nJeltzaleen kritikek hiru bide hartu dituzte. Alde batetik, proposatutako testuek erkidegoko eskumenei buruzkoak direla azaldu dute, udalak ez baitu eragiteko aukerarik. Bestetik, EH Bildurekin testuen onarpena adostea egotzi diote PPri, EAJren zuzenketak ezer ezean utzita. "Elejalde jaunak, Alderdi Popularreko zinegotzi bakarra den aldetik, EH Bilduren babesarekin eta laguntzarekin bere jarrera erabakita zuela ikusi genuen", azaldu du Encina Castresana bozeramaile jeltzaleak.\nHorrez gain, jeltzaleek adierazi dute mozioetako bat -Araban anbulantzia medikalizatu gehiago eskatzen zituenak- gezurretan oinarrituta zegoela. "PPk aurkeztu zuen informazioa zalantzazkoa da, eta EAJ-PNVk eta PSE-EEk osatutako koalizio gobernua higatu nahi du, COVID-19ren pandemia egoera aprobetxatuz eta ez dagoen polemika sortuz", azpimarratu du Castresanak.\nArtziniegako EAJ PPren jarrerari buruz


Erasmus+ 2014-2020 - IES Xabier Zubiri Manteo BHI\nIkastetxeko Proiektuak » Internazionalizazioa » Erasmus+ 2014-2020\nErasmus+ programak (Lanbide Heziketako Erdi maila eta Goi mailako langile eta ikasleentzat) IES Xabier Zubiri-Manteo BHI-ko Hezkuntza Proiektuan islatua dagoen internazionalizazio planean,lehentasuna du.\nErasmus+ programak, Europar Hezkuntza kalitatea hobetu nahian, ikasleei, irakasleei eta irakasleak ez diren langileei, atzerrian formakuntza eta praktikak egiteko mugikortasun aukerak eskaintzen dizkie.\nIkasleei dagokionez, konpetentzia pertsonalak, linguistikoak eta sozialak hobetzea da helburu nagusia, enplegarritasuna handitzearekin batera, lan postuak lortzeko aukerak gehituz eta hezkuntza arlotik lan mundurako trantsizioa erraztuz.\nHezitzaile, tutore eta arduradunen jarduerak garapen profesional handiago batetara bideratuta daude, konpetentziak, ezagupenak eta erakundeak berritzeko asmoarekin.\nLanbide Heziketako Erasmus+ Mugikortasun Gutunean (VET MOBILITY CHARTER) ezarritako gardentasun eta kalitate irizpideei jarraituz egiten dugu lan, Goi Mailako LH Gutuna (ECHE) eta baita ERASMUS+ POLICY STATEMENT dokumentuan islatuta dauden ikastetxeko internazionalizazio politikak jarraituz ere.